text: γεγονότος ότι οι πωλήσεις στους εμπόρους και στους διανομείς γίνονται με βάση την τιμή που ισχύει τη συγκεκριμένη χρονική στιγμή, οι αμερικανικές εγχώριες τιμές προσαρμόζονται ταχύτερα στις διακυμάνσεις των τιμών. Επομένως, σε ένα περιβάλλον αύξησης των τιμών, οι αμερικανικές εγχώριες τιμές θα έχουν την τάση να είναι σχετικά υψηλότερες από τις κοινοτικές τιμές, πράγμα που θα συμβεί με ακόμη μεγαλύτερη ένταση αν καταργηθούν τα μέτρα. Από την άλλη πλευρά, αυτό το στάδιο εμπορίας αντιπροσωπεύει το μικρότερο μέρος των πωλήσεων τόσο στην εγχώρια αμερικανική αγορά όσο και στις κοινοτικές αγορές.(30) Για τους βιομηχανικούς χρήστες , που αποτελούν την πλειονότητα των πελατών, η λήξη της ισχύος των μέτρων δεν θα επηρέαζε πιθανώς το επίπεδο τιμών στο οποίο πωλείται η αιθανολαμίνη στην κοινοτική αγορά, διότι, όπως παρατηρήθηκε, το βάρος των μέτρων αναλαμβάνεται από τους αμερικανούς παραγωγούς-εξαγωγείς. Σε μια τέτοια περίπτωση, οι τελευταίοι θα μπορούσαν να επιτύχουν πιο κερδοφόρες πωλήσεις και θα είχαν ένα κίνητρο να αυξήσουν τις εξαγωγές τους στην κοινοτική αγορά. Ωστόσο, αυτοί οι βιομηχανικοί χρήστες θα μπορούσαν να χρησιμοποιήσουν την κατάργηση των μέτρων ως διαπραγματευτικό όπλο για να πετύχουν χαμηλότερες τιμές τόσο από τους αμερικανούς παραγωγούς-εξαγωγείς όσο και από τον κοινοτικό κλάδο παραγωγής.Σχέση μεταξύ των αμερικανικών τιμών εξαγωγής σε τρίτες χώρες και στην Κοινότητα(31) Οι τιμές εξαγωγής του υπό εξέταση προϊόντος στις άλλες κύριες εξαγωγικές αγορές, δηλαδή στον Καναδά και τη Νότια Αμερική, δεν ακολουθούν κάποια σταθερή τάση. Οι τιμές πώλησης είναι μερικές φορές χαμηλότερες και μερικές φορές υψηλότερες απ' ό,τι στις ΗΠΑ και στην κοινοτική αγορά ανάλογα με τους όρους υπό τους οποίους γίνονται οι πωλήσεις. Η αποστολή μικρότερων ποσοτήτων συνεπάγεται κατά κανόνα υψηλότερες τιμές πώλησης.(32) Εν κατακλείδι, και για τους δύο συνεργασθέντες παραγωγούς-εξαγωγείς, η αμερικανική αγορά παραμένει κατ’ αρχήν η σημαντικότερη αγορά πωλήσεων. Ωστόσο, δεδομένου ότι 17% της παραγωγής εξήχθη κατά τη διάρκεια της ΠΕ, οι πωλήσεις στην Κοινότητα και στον υπόλοιπο κόσμο εξακολουθούν να διαδραματίζουν σημαντικό ρόλο στην εν γένει χρήση και αποδοτικότητα των εγκατεστημένων παραγωγικών ικανοτήτων.Πιθανή βραχυπρόθεσμη εξέλιξη των εισαγωγών(33) Βραχυπρόθεσμα , όσον αφορά τους δύο συνεργασθέντες αμερικανικούς παραγωγούς, μπορεί να αναμένεται ότι οι όγκοι των εισαγωγών τους θα παραμείνουν τουλάχιστον σταθεροί. Πράγματι, ακόμη και με τα ισχύοντα μέτρα και παρά την ελκυστικότητα της αμερικανικής αγοράς, εξακολούθησαν να εξυπηρετούν τους εγκατεστημένους στην Κοινότητα πελάτες τους. Μείωση των εξαγομένων ποσοτήτων μπορεί ενδεχομένως να αναμένεται για τον αμερικανικό παραγωγό INEOS μετά την εξαγορά της Innovene και των παραγωγικών της εγκαταστάσεων στην Κοινότητα, όταν η εταιρεία αποσυμφορήσει τις εγκαταστάσεις παραγωγής που απέκτησε και επεκταθεί με την εγκατάσταση νέας παραγωγικής ικανότητας στην Κοινότητα, πράγμα που δεν αναμένεται να γίνει πριν από το 2008. Συγχρόνως αναμένεται ότι οι αμερικανοί παραγωγοί-εξαγωγείς θα έχουν αποκαταστήσει τη ζημία που υπέστησαν από τον τυφώνα το δεύτερο εξάμηνο του 2005 και ότι θα επανακτήσουν πλήρως την παραγωγική τους ικανότητα κατά το δεύτερο εξάμηνο του 2006 ή τις αρχές του 2007, πράγμα που θα τους δώσει τη δυνατότητα να παράγουν πρόσθετες ποσότητες τις οποίες θα μπορούν να διοχετεύσουν στην κοινοτική αγορά.(34) Όσον αφορά τους μη συνεργασθέντες αμερικανούς παραγωγούς, που αντιπροσώπευαν το 27% της αμερικανικής παραγωγικής ικανότητας κατά τη


text: διάρκεια της ΠΕ, δεν μπορεί να αποκλειστεί ότι θα επαναλάβουν τις εξαγωγές τους στην Κοινότητα, αν τα μέτρα παύσουν να ισχύουν.Πιθανή εξέλιξη της παγκόσμιας παραγωγικής ικανότητας και της παγκόσμιας ζήτησης(35) Πραγματοποιήθηκε επίσης ανάλυση της πιθανής μεσοπρόθεσμης (μέχρι 5 έτη) εξέλιξης της ζήτησης και της παραγωγικής ικανότητας στην Κοινότητα, τις ΗΠΑ και τον υπόλοιπο κόσμο. Αναλύθηκε ακόμη ο τρόπος με τον οποίο η αναμενόμενη κατάσταση όσον αφορά την προσφορά και τη ζήτηση θα μπορούσε να επηρεάσει τα επίπεδα τιμών στην Κοινότητα. Όλα τα αριθμητικά στοιχεία που παρατίθενται στις αιτιολογικές σκέψεις που ακολουθούν βασίζονται σε πληροφορίες που ελήφθησαν από τις εταιρείες BASF, Dow και INEOS και από τα κορυφαία έντυπα αναφοράς που εκδίδονται για τη χημική βιομηχανία από την PCI και την Tecnon.(36) Λαμβανομένων υπόψη των προβολών τόσο των αμερικανών όσο και των κοινοτικών παραγωγών για τη μελλοντική ζήτηση και παραγωγική ικανότητα, προβλέπεται ότι η αύξηση στην κοινοτική αγορά θα είναι χαμηλότερη απ' ό,τι στον υπόλοιπο κόσμο. Το προβλεπόμενο κοινοτικό μέσο ποσοστό αύξησης σε ετήσια βάση ανέρχεται μεσοπρόθεσμα περίπου σε 3%, έναντι 7% στην Ασία και 4,2% παγκοσμίως.(37) Το 2004 η ζήτηση στην ευρωπαϊκή αγορά υπερέβη την εγκατεστημένη την Κοινότητα παραγωγική ικανότητα κατά περίπου 40.000 τόνους. Στις ΗΠΑ συνέβη το αντίθετο, με την υπάρχουσα παραγωγική ικανότητα να υπερβαίνει την πραγματική χρήση και πώληση του προϊόντος κατά περίπου 90.000 τόνους, πράγμα το οποίο, ωστόσο, δεν επηρέασε αρνητικά τα υψηλά επίπεδα τιμών λόγω των λειτουργικών προβλημάτων παραγωγής που περιόριζαν την προσφορά στους πελάτες. Αν αντιπαραβληθούν τα προβλεπόμενα ποσοστά αύξησης με τις εξαγγελθείσες επεκτάσεις παραγωγικής ικανότητας, μπορεί να αναμένεται από το 2008 κάποια πλεονάζουσα παραγωγική ικανότητα σε σχέση με τη ζήτηση στην κοινοτική αγορά, ιδίως λόγω της πιθανής εφαρμογής των επενδυτικών σχεδίων της INEOS στην Κοινότητα, η οποία θα αυξήσει την εγκατεστημένη στην Κοινότητα παραγωγική ικανότητα κατά ένα τέταρτο έως ένα τρίτο. Η εν λόγω επέκταση της παραγωγικής ικανότητας δεν αναμένεται να καταστεί επιχειρησιακή πριν από τις αρχές του 2008. Μολονότι αυτή η αύξηση της παραγωγικής ικανότητας ενδέχεται συγχρόνως να αντισταθμιστεί εν μέρει από τη μείωση των εισαγωγών στην Κοινότητα και την αύξηση των εξαγωγικών πωλήσεων από τους κοινοτικούς παραγωγούς, αναμένεται ότι η συνολική εγκατεστημένη στην Κοινότητα παραγωγική ικανότητα όλων των παραγωγών θα ξεπεράσει τη ζήτηση στην κοινοτική αγορά κατά το 2008.(38) Όπως προκύπτει από τα στοιχεία που έχει στη διάθεσή της η Επιτροπή, η τρέχουσα πλεονάζουσα παραγωγική ικανότητα στις ΗΠΑ αναμένεται να εξακολουθήσει να υπάρχει, τουλάχιστον βραχυπρόθεσμα, διότι η εγχώρια ζήτηση, αν και αυξανόμενη, δεν θα απορροφήσει την αναξιοποίητη παραγωγική ικανότητα που θα καταστεί και πάλι διαθέσιμη. Κατά τη διάρκεια μιας μεγαλύτερης χρονικής περιόδου, μέχρι το 2010, η πλεονάζουσα παραγωγική ικανότητα αναμένεται να εξαφανιστεί, πράγμα που θα μειώσει το κίνητρο των αμερικανών παραγωγών για εξαγωγές. Συγχρόνως υπάρχουν προβλέψεις για σημαντικές ελλείψεις στην Ασία, πράγμα που καταφαίνεται από το γεγονός ότι η Dow Chemical δημιούργησε κοινή επιχείρηση με την Petronas, η οποία (κοινή επιχείρηση) ονομάζεται Optima, και εγκατέστησε 75.000 τόνους παραγωγικής ικανότητας στη Μαλαισία, ειδικά για την εξυπηρέτηση της ασιατικής αγοράς αιθανολαμίνης.(39) Γενικότερα, μέχρι το 2010, η παγκόσμια παραγωγική ικανότητα είναι πιθανόν να έχει αυξηθεί

type: legislation

jurisdiction: EU


text: από περίπου 1.300.000 τόνους σε 1.785.000 τόνους. Στις ποσότητες αυτές περιλαμβάνεται η νέα παραγωγική ικανότητα που θα εγκατασταθεί στην Κοινότητα (+205.000), στις ΗΠΑ (+80.000), στη Σαουδική Αραβία (+100.000) και στην Ασία (+100.000). Η παγκόσμια ζήτηση, με προβλεπόμενο ποσοστό αύξησης 4,2%, θα έχει αυξηθεί και θα κυμαίνεται έως το 2010 μεταξύ 1.550.000 τόνων και 1.700.000 τόνων. Λαμβανομένου υπόψη του γεγονότος ότι ένα ποσοστό της πλεονάζουσας παραγωγικής ικανότητας απορροφάται πάντοτε από διακοπές λειτουργίας ορισμένων εγκαταστάσεων για λόγους συντήρησης και ότι, κατά συνέπεια, πρέπει να προβλεφθεί κάποιο σχετικό περιθώριο ασφαλείας, η προβολή για το 2010 δείχνει ότι θα υπάρχει πλεονάζουσα παραγωγική ικανότητα στην Κοινότητα, ισορροπία στις ΗΠΑ και έλλειψη στην Ασία και στον υπόλοιπο κόσμο. Εν κατακλείδι, οι διάφορες αυξήσεις της παραγωγικής ικανότητας δεν υποδηλώνουν τάση των αμερικανών παραγωγών-εξαγωγέων να επιδοθούν σε πρακτική ντάμπινγκ στην κοινοτική αγορά λόγω της πιθανής αντιστοιχίας της προσφοράς και της ζήτησης σε παγκόσμιο επίπεδο. Ωστόσο, πρέπει να σημειωθεί ότι η πρόβλεψη αυτή αποτελεί εκτίμηση αναφερόμενη σε μεσοπρόθεσμες εξελίξεις, δηλ. στην περίοδο 2008-2010.Συμπέρασμα για την πιθανότητα συνέχισης/επανάληψης του ζημιογόνου ντάμπινγκ(40) Υπενθυμίζεται ότι η ύπαρξη πρακτικής ντάμπινγκ κατά τη διάρκεια της ΠΕ διαπιστώθηκε και για τους δύο συνεργασθέντες παραγωγούς-εξαγωγείς, αν και σε χαμηλότερο επίπεδο απ' ό,τι στην προηγούμενη έρευνα επανεξέτασης.(41) Σε σύγκριση με την προηγούμενη έρευνα επανεξέτασης, το μερίδιο αγοράς των αμερικανικών εισαγωγών μειώθηκε από 29% σε 16,7%. Φαίνεται ότι υπάρχουν 90.000 τόνοι αναξιοποίητης παραγωγικής ικανότητας στις ΗΠΑ και ότι το χαμηλό ποσοστό χρησιμοποίησης της παραγωγικής ικανότητας κατά τη διάρκεια της ΠΕ ήταν συνέπεια προσωρινών γεγονότων, ενώ η χρήση μιας κατ' εκτίμηση εγκατεστημένης στις ΗΠΑ παραγωγικής ικανότητας ύψους 27% δεν κατέστη δυνατόν να ερευνηθεί λόγω έλλειψης συνεργασίας. Δεν μπορεί να αποκλειστεί εξ ολοκλήρου ότι αυτοί οι μη συνεργασθέντες παραγωγοί θα επέστρεφαν στην κοινοτική αγορά με τιμές ντάμπινγκ, σε περίπτωση λήξης της ισχύος των μέτρων. Αν και η ζήτηση στην αμερικανική αγορά αναμένεται να είναι μεγαλύτερη απ' ό,τι στην Κοινότητα, η πλεονάζουσα παραγωγική ικανότητα στις ΗΠΑ αναμένεται να απορροφηθεί μόνο μεσοπρόθεσμα. Επιπλέον, για να διατηρηθεί η αποδοτικότητα των εγκατεστημένων παραγωγικών ικανοτήτων, υπάρχει σήμερα ένα κίνητρο για όλους τους παραγωγούς να αυξήσουν τις πωλήσεις τους στην κοινοτική αγορά, αν καταργηθούν τα μέτρα.(42) Συμπερασματικά, υπάρχει πιθανότητα συνέχισης της πρακτικής ντάμπινγκ και κίνδυνος αύξησης του όγκου των εισαγωγών, στοιχεία που θα ασκήσουν ενδεχομένως πτωτική πίεση στις τιμές στην Κοινότητα, τουλάχιστον βραχυπρόθεσμα, αν τα μέτρα καταργηθούν.Δ. ΟΡΙΣΜΟΣ ΤΟΥ ΚΟΙΝΟΤΙΚΟΥ ΚΛΑΔΟΥ ΠΑΡΑΓΩΓΗΣ(43) Οι τρεις αιτούντες κοινοτικοί παραγωγοί συνεργάστηκαν πλήρως στην έρευνα. Κατά τη διάρκεια της ΠΕ αντιπροσώπευαν το 80% της κοινοτικής παραγωγής. Υπάρχει ένας ακόμη κοινοτικός παραγωγός που παρέσχε πληροφορίες, ιδίως για την παραγωγή του, χωρίς όμως να απαντήσει πλήρως στο ερωτηματολόγιο. Ως εκ τούτου, έπρεπε να θεωρηθεί μη συνεργασθείς.(44) Πρέπει να σημειωθεί ότι από την έκδοση του κανονισμού (ΕΚ) αριθ. 1603/2000 του Συμβουλίου της 20ής Ιουλίου 2000, με τον οποίο δημοσιεύθηκαν τα μέτρα που ισχύουν σήμερα, η Union Carbide Ltd (UK), η οποία εξαγοράστηκε από την Dow Chemical Company, δεν παράγει πλέον αιθανολαμίνη στην Κοινότητα. Επιπλέον, η ΒΡ Chemicals μετονομάστηκε σε Innovene και η Condea σε Sasol. Τέλος, η INEOS Oxide Ltd., δηλαδή η εγκατεστημένη


text: στο ΗΒ μητρική εταιρεία της INEOS Americas LLC, εξαγόρασε την Innovene στις 16 Δεκεμβρίου 2005. Και οι δύο εταιρείες, INEOS Americas LLC και Innovene, εξακολούθησαν να συνεργάζονται πλήρως στη διαδικασία.(45) Με βάση τα στοιχεία αυτά, οι τρεις κοινοτικοί παραγωγοί είναι η BASF, η Innovene και η Sasol, οι οποίοι και θεωρείται ότι αποτελούν τον κοινοτικό κλάδο παραγωγής, κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού.(46) Όπως και κατά την προηγούμενη έρευνα επανεξέτασης, η έρευνα έδειξε ότι μέρος της παραγωγής αιθανολαμίνης στην Κοινότητα προορίζεται για εσωτερική ή δεσμευμένη χρήση. Το ποσοστό αυτό υπολογίζεται περίπου στο ένα τρίτο της συνολικής κοινοτικής παραγωγής, όπως και κατά τη διάρκεια της προηγούμενης έρευνας επανεξέτασης. Βρέθηκε δεσμευμένη παραγωγή στις εγκαταστάσεις ενός από τους παραγωγούς που περιελήφθησαν στον κοινοτικό κλάδο παραγωγής. Αυτός ο παραγωγός έχει μια εγκατάσταση που προορίζεται και χρησιμοποιείται αποκλειστικά για δεσμευμένη χρήση. Η έρευνα επιβεβαίωσε ότι οι αιτούντες κοινοτικοί παραγωγοί δεν αγοράζουν το υπό εξέταση προϊόν για εμπορικούς σκοπούς ή για δεσμευμένη χρήση τους από ανεξάρτητους φορείς, είτε εντός είτε εκτός της Κοινότητας. Επομένως, η αιθανολαμίνη για δεσμευμένη χρήση δεν θεωρείται ότι ανταγωνίζεται με την αιθανολαμίνη που είναι διαθέσιμη στην κοινοτική αγορά (εφεξής «ελεύθερη αγορά»).ΚΑΤΑΣΤΑΣΗ ΤΗΣ ΚΟΙΝΟΤΙΚΗΣ ΑΓΟΡΑΣ1. Κατανάλωση στην κοινοτική αγοράΚοινοτική κατανάλωση | 2002 | 2003 | 2004 | ΠΕ |Σύνολο σε τόνους Δείκτης | 283.992 100 | 331.194 117 | 358.830 126 | 366.645 129 |Δεσμευμένοι τόνοι Δείκτης | 97.768 100 | 107.539 110 | 118.584 121 | 119.975 123 |Ελεύθερη αγορά σε τόνους Δείκτης | 186.224 100 | 223.655 120 | 240.246 129 | 246.670 132 |Πηγή: Στατιστικές της Eurostat και απαντήσεις στα ερωτηματολόγια(47) Η συνολική κοινοτική κατανάλωση υπολογίστηκε με την άθροιση της παραγωγής, μείον τις εξαγωγές, όλων των κοινοτικών παραγωγών με τις εισαγωγές από τρίτες χώρες στην κοινοτική αγορά. Σε σύγκριση με το 2002, η κατανάλωση κατά τη διάρκεια της ΠΕ αυξήθηκε κατά 29% ή κατά 83.000 τόνους. Η αύξηση ήταν ιδιαίτερα έντονη μεταξύ 2002 και 2003 (+17% ή +48.000 τόνοι), αλλά συνεχίστηκε κατά τη διάρκεια του 2004 και της ΠΕ, αν και με βραδύτερο ρυθμό. Η κατανάλωση αυξάνεται λόγω της αυξανόμενης ζήτησης για αιθανολαμίνες, η οποία οφείλεται στο ευρύ και επεκτεινόμενο πεδίο των εφαρμογών τους. Οι σημαντικότεροι τομείς που ενισχύουν τη ζήτηση από το 2002 και μετά είναι η DEA για την παραγωγή glyphosate, η ΤΕΑ για τα esterquats και η ΜΕΑ για την επεξεργασία ξύλου.(48) Η κατανάλωση στην ελεύθερη αγορά αυξήθηκε κατά 32% (ή κατά 60.000 τόνους) κατά τη διάρκεια της υπό εξέταση περιόδου, με αύξηση κατά 20% (ή κατά 37.000 τόνους) μεταξύ 2002 και 2003.(49) Σχετικά με τη δεσμευμένη αγορά, η κατανάλωση αυξήθηκε κατά 23% ή κατά 22.000 τόνους λόγω της αύξησης της χρήσης των αιθανολαμινών στις διαδικασίες παραγωγής άλλων χημικών ουσιών.2. Εισαγωγές από τις ΗΠΑ, όγκος, μερίδιο αγοράς και τιμές εισαγωγώνΕισαγωγές από τις ΗΠΑ | 2002 | 2003 | 2004 | ΠΕ |Τόνοι Δείκτης | 46.075 100 | 40.576 88 | 40.512 88 | 41.088 89 |Μερίδιο αγοράς | 24,7% | 18,1% | 16,9% | 16,7% |Τιμή


text: εισαγωγής σε ευρώ ανά τόνο Δείκτης | 979,63 100 | 915,15 93 | 975,09 100 | 995,55 102 |Πηγή: Στατιστικές της Eurostat και απαντήσεις στα ερωτηματολόγια(50) Ο όγκος των αμερικανικών εισαγωγών στην Κοινότητα μειώθηκε κατά 12% μεταξύ 2002 και 2003 και παρέμεινε έκτοτε στο επίπεδο αυτό. Το μερίδιο αγοράς καθορίστηκε βάσει της κατανάλωσης στην ελεύθερη αγορά στην Κοινότητα και διαπιστώθηκε ότι μειώθηκε από 24,7% σε 16,7% κατά τη διάρκεια της υπό εξέταση περιόδου, δηλαδή σημείωσε απώλεια 8 ποσοστιαίων μονάδων. Η μείωση των εισαγωγών και του μεριδίου αγοράς μεταξύ 2002 και 2003 συνέπεσε με τη συνολική πτώση της μέσης τιμής εισαγωγών κατά 7%. Μεταξύ του 2002 και του 2003, οι αμερικανοί παραγωγοί-εξαγωγείς δεν συμμετείχαν στην αύξηση της κατανάλωσης της ελεύθερης αγοράς στην Κοινότητα. Επίσης μετά το 2003, οι αμερικανοί παραγωγοί-εξαγωγείς δεν αύξησαν το μερίδιο αγοράς τους, αν και οι τιμές εισαγωγής αυξήθηκαν εκ νέου. Σε μια αγορά ευνοϊκή για τους πωλητές, μια τέτοια αυξημένη ελκυστικότητα θα είχε κανονικά προκαλέσει πρόσθετες πωλήσεις, αλλά οι αμερικανοί παραγωγοί-εξαγωγείς δεν επέστρεψαν στην κοινοτική αγορά, όπως αναμενόταν, λόγω λειτουργικών προβλημάτων αλλά και εξαιτίας των ελκυστικότερων συνθηκών που επικρατούσαν στην αμερικανική εγχώρια αγορά.(51) Πρέπει να σημειωθεί ότι οι ανωτέρω τιμές προέρχονται από τις στατιστικές της Eurostat για τις εισαγωγές. Δεν κάνουν διάκριση ως προς τη σύνθεση των προϊόντων και περιέχουν διάφορους όρους πωλήσεων που δεν μπορούν να συγκριθούν με εκείνους που εφαρμόζονται από άλλους φορείς δραστηριοποιούμενους στην κοινοτική αγορά. Πραγματοποιήθηκε ακριβής σύγκριση μεταξύ των τιμών των εισαγωγών που αποτελούν αντικείμενο ντάμπινγκ και των τιμών των κοινοτικών παραγωγών στο ίδιο στάδιο εμπορίας, όπως επεξηγείται στην αιτιολογική σκέψη 53 κατωτέρω. Κατά τη διάρκεια της υπό εξέταση περιόδου, η μέση τιμή των εισαγωγών παρουσίασε μικρή αύξηση της τάξης του 2%. Όλες οι εισαγωγές καταγωγής ΗΠΑ στην Κοινότητα έγιναν μέσω συνδεδεμένων εισαγωγέων και, επομένως, οι τιμές των εισαγωγών είναι τιμές μεταβίβασης μέσα στον όμιλο της εταιρείας. Στην προηγούμενη έρευνα επανεξέτασης, διαπιστώθηκε ότι είχαν θεσπιστεί τεχνητά τέτοιες τιμές εισαγωγών, προκειμένου να απορροφηθούν τουλάχιστον εν μέρει τα ισχύοντα τότε μέτρα αντιντάμπινγκ. Οι συνδεδεμένοι εισαγωγείς στην Κοινότητα υπέστησαν σημαντικές ζημίες κατά τη διάρκεια της προηγούμενης ΠΕ και τα περιθώρια που πραγματοποίησαν μεταξύ της τιμής αγοράς (πραγματική τιμή εισαγωγής) και της τιμής μεταπώλησης στην κοινοτική αγορά δεν ήταν επαρκή για να καλύψουν τις δαπάνες που πραγματοποιήθηκαν μεταξύ της εισαγωγής και της μεταπώλησης. Αυτός ήταν ο λόγος για τον οποίο η προηγούμενη έρευνα επανεξέτασης οδήγησε στην αναθεώρηση της μορφής των μέτρων αντιντάμπινγκ και στην επιβολή ειδικών πάγιων δασμών ανά τόνο.(52) Στην τρέχουσα έρευνα επανεξέτασης, διαπιστώθηκε ότι τόσο οι αμερικανοί παραγωγοί-εξαγωγείς όσο και οι συνδεδεμένοι εισαγωγείς τους στην Κοινότητα πραγματοποίησαν κέρδη κατά τη διάρκεια της ΠΕ και ότι τα περιθώρια των συνδεδεμένων εισαγωγέων ήταν σύμφωνα με τις συνθήκες που επικρατούσαν στην αγορά. Τα επίπεδα των τιμών πώλησης σε σύγκριση με την κανονική αξία και/ή το κόστος παραγωγής επέτρεψαν την επίτευξη επαρκών κερδών για όλες τις εταιρείες που συμμετείχαν σε αγορές που χαρακτηρίζονταν από υψηλές τιμές πώλησης.(53) Η σύγκριση των τιμών εισαγωγής CIF στα κοινοτικά σύνορα που χρεώνονταν σε ανεξάρτητους πελάτες, συμπεριλαμβανομένων των δασμών αντιντάμπινγκ, με τις εκ


text: του εργοστασίου τιμές του κοινοτικού κλάδου παραγωγής, για τα ίδια είδη προϊόντων και στο ίδιο στάδιο εμπορίας, οδήγησε στο συμπέρασμα ότι το ποσοστό κατά το οποίο οι τιμές εισαγωγής υπολείπονταν των τιμών πώλησης του κοινοτικού κλάδου παραγωγής κυμαινόταν μεταξύ 7,3% και 17,5%.3. Εισαγωγές από άλλες τρίτες χώρες, όγκος, μερίδιο αγοράς και τιμές εισαγωγήςΕισαγωγές από άλλες τρίτες χώρες | 2002 | 2003 | 2004 | ΠΕ |Τόνοι Δείκτης | 17.596 100 | 18.688 106 | 12.276 70 | 8.773 50 |Μερίδιο αγοράς | 9,4% | 8,4% | 3,4% | 2,4% |Τιμή εισαγωγής σε ευρώ ανά τόνο Δείκτης | 1034,23 100 | 970,75 94 | 982,67 95 | 955,24 92 |Πηγή: Στατιστικές της Eurostat(54) Οι εισαγωγές από άλλες τρίτες χώρες μειώθηκαν κατά 50% κατά τη διάρκεια της υπό εξέταση περιόδου. Το μερίδιο αγοράς των κύριων άλλων εξαγωγικών χωρών, και ιδίως της Ρωσίας και του Ιράν, έφτασε πράγματι σε οριακό επίπεδο. Σύμφωνα με τη βιομηχανία που χρησιμοποιεί τα υπό εξέταση προϊόντα, αυτή η φθίνουσα τάση οφείλεται στο γεγονός ότι ήταν δύσκολο να ληφθούν ακριβώς οι ζητούμενες ποσότητες σε συγκεκριμένη ημερομηνία παράδοσης στις δύο προαναφερθείσες χώρες.4. Οικονομική κατάσταση του κοινοτικού κλάδου παραγωγής- Παραγωγή, παραγωγική ικανότητα και χρήση της παραγωγικής ικανότητας2002 | 2003 | 2004 | ΠΕ |Παραγωγή σε τόνους Δείκτης | 206.481 100 | 242.350 117 | 279.307 135 | 290.625 141 |Παραγωγική ικανότητα σε τόνους Δείκτης | 263.320 100 | 273.820 104 | 302.070 115 | 311.820 118 |Χρήση παραγωγικής ικανότητας | 78,4% | 88,5% | 92,5% | 93,2% |(55) Κατά την υπό εξέταση περίοδο, η παραγωγή αυξήθηκε κατά 41%. Συγχρόνως, η παραγωγική ικανότητα αυξήθηκε κατά 18%, πράγμα που οδήγησε σε βελτίωση της χρησιμοποίησης της παραγωγικής ικανότητας από 78,4% σε 93,2%.(56) Η αύξηση της παραγωγικής ικανότητας μεταξύ 2002 και 2003 είναι οριακή και οφείλεται σε κάποιες βελτιώσεις αποδοτικότητας. Από το 2004 και μετά, παρατηρούνται εντονότερη αποσυμφόρηση και νέες αυξήσεις της παραγωγικής ικανότητας.- ΑποθέματαΑποθέματα | 2002 | 2003 | 2004 | ΠΕ |Τόνοι Δείκτης | 9.543 100 | 10.883 114 | 10.228 107 | 7.596 80 |(57) Το επίπεδο των αποθεμάτων συγκρίνεται στο τέλος κάθε έτους (2002 έως 2004) και ποικίλλει ως ένα βαθμό ανάλογα με τις παραγγελίες. Το επίπεδο στο τέλος της ΠΕ είναι χαμηλότερο, αλλά παρουσιάζει την κατάσταση στις 30 Ιουνίου 2005 και, επομένως, δεν είναι κατάλληλα συγκρίσιμο με τα αποθέματα του τέλους του έτους. Αυτό οφείλεται στο γεγονός ότι, λόγω της κάπως χαμηλότερης ζήτησης από τους βιομηχανικούς χρήστες κατά τη διάρκεια των θερινών μηνών, οι εταιρείες προγραμματίζουν μικρότερη παραγωγή και συντήρηση των εγκαταστάσεων παραγωγής.- Όγκος πωλήσεων, μερίδιο αγοράς και τιμή πώλησης2002 | 2003 | 2004 | ΠΕ |Όγκος πωλήσεων σε τόνους Δείκτης | 130.214 100 | 144.103 111 | 167.054 128 | 175.953 135 |Μερίδιο αγοράς στη συνολική κατανάλωση (συμπεριλαμβανομένης της δεσμευμένης χρήσης) | 45,9% | 43,5% | 46,6% | 48,0% |Μερίδιο αγοράς στην κατανάλωση στην ελεύθερη αγορά | 69,9% | 64,4% | 69,5% | 71,3% |Τιμή πωλήσεων σε ευρώ ανά τόνο (πωλήσεις ελεύθερης αγοράς) Δείκτης | 801,77 100 | 758,49 95 | 835,68 104 | 936,08 117 |(58) Ο όγκος


text: πωλήσεων του κοινοτικού κλάδου παραγωγής σε μη συνδεδεμένους πελάτες αυξήθηκε κατά 35% κατά τη διάρκεια της υπό εξέταση περιόδου. Τα μερίδια αγοράς τόσο της συνολικής κοινοτικής κατανάλωσης όσο και της κατανάλωσης στην ελεύθερη αγορά δείχνουν ότι, έπειτα από μια απώλεια μεριδίου αγοράς μεταξύ 2002 και 2003, το μερίδιο αγοράς σταθεροποιήθηκε και ανήλθε, κατά τη διάρκεια της ΠΕ, σε 48% όσον αφορά τη συνολική κατανάλωση και σε 71,3% όσον αφορά την κατανάλωση στην ελεύθερη αγορά. Το μέσο επίπεδο των τιμών πώλησης σε μη συνδεδεμένους πελάτες ακολούθησε παρόμοια τάση και έπειτα από μείωση κατά 5% μεταξύ 2002 και 2003, το επίπεδο τιμών στην ελεύθερη αγορά κατά τη διάρκεια της ΠΕ ήταν κατά 17% υψηλότερο απ' ό,τι το 2002.(59) Σε σύγκριση με το επίπεδο τιμών κατά τη διάρκεια της ΠΕ της προηγούμενης έρευνας επανεξέτασης, που συνέπεσε με το ημερολογιακό έτος 1998, οι τιμές πώλησης το 2004 και κατά τη διάρκεια της τρέχουσας ΠΕ ήταν κατά μέσον όρο, αντίστοιχα, 22,7% και 37,5% υψηλότερες απ' ό,τι το 1998. Δεν εκδίδεται κανένα τιμολόγιο για την παραγωγή που προορίζεται για δεσμευμένη κατανάλωση η οποία χρησιμοποιείται σε ολοκληρωμένες εγκαταστάσεις παραγωγής.- Παράγοντες που επηρεάζουν τις κοινοτικές τιμές(60) Η κατανάλωση αυξάνεται συνεχώς κατά τη διάρκεια της τελευταίας δεκαετίας, από 152.000 τόνους το 1995 σε 367.000 τόνους κατά τη διάρκεια της ΠΕ, πράγμα που αντιπροσωπεύει ετήσια αύξηση 9,7%. Η πιο πρόσφατη αύξηση της κατανάλωσης κατά τη διάρκεια της υπό εξέταση περιόδου, από το 2002 έως την ΠΕ, ήταν 10,7% σε ετήσια βάση, έναντι ετήσιας αύξησης της παραγωγικής ικανότητας ύψους 7%. Αυτή η εξέλιξη συνέβαλε στη διατήρηση υψηλών επιπέδων τιμών στην Κοινότητα, ενώ συγχρόνως ώθησε τον κοινοτικό κλάδο παραγωγής προς μια σημαντική βελτίωση των ποσοστών χρησιμοποίησης της παραγωγικής του ικανότητας από 78,4% σε 93,2%, πράγμα που οδήγησε σε ετήσια αύξηση της παραγωγής κατά 14,5%. Σε απόλυτες τιμές η παραγωγή αυξήθηκε κατά 84.000 τόνους, έναντι αύξησης της κατανάλωσης κατά 83.000 τόνους, ενώ η παραγωγική ικανότητα αυξήθηκε μόνο κατά 48.500 τόνους.2002 | 2003 | 2004 | ΠΕ |Μέσο κόστος παραγωγής σε ευρώ ανά τόνο Δείκτης | 779,53 100 | 749,85 96 | 746,84 96 | 790,60 101 |(61) Η υψηλή και αυξανόμενη ζήτηση, σε σύγκριση με το χαμηλότερο ρυθμό αύξησης της παραγωγικής ικανότητας, και η συνολική μείωση των εισαγωγών διατήρησαν σε υψηλό επίπεδο τις τιμές της αιθανολαμίνης στην Κοινότητα. Επιπλέον, τα περιθώρια πωλήσεων επηρεάστηκαν ελάχιστα από το πλήρες κόστος παραγωγής ανά τόνο κατά τη διάρκεια της υπό εξέταση περιόδου. Η αύξηση του κόστους παραγωγής κατά 5,9% μεταξύ του 2004 και της ΠΕ ήταν συνέπεια της αύξησης της τιμής της νάφθας, που είναι πετρελαιοειδές το οποίο χρησιμοποιείται στην παραγωγή οξειδίου του αιθυλενίου, δηλαδή της κύριας πρώτης ύλης για την παραγωγή αιθανολαμίνης στην Κοινότητα.- Απασχόληση, παραγωγικότητα και μισθοί2002 | 2003 | 2004 | ΠΕ |Απασχόληση Δείκτης | 102 100 | 103 101 | 101 99 | 102 99 |Παραγωγικότητα σε τόνους ανά εργαζόμενο Δείκτης | 2.016 100 | 2.354 117 | 2.755 137 | 2.861 142 |Μισθοί σε χιλιάδες ευρώ Δείκτης | 6.860 100 | 7.526 110 | 8.018 117 | 7.598 111 |Μέσος μισθός ανά


text: εργαζόμενο σε ευρώ Δείκτης | 66.976 100 | 73.105 109 | 79.097 118 | 74.797 112 |(62) Η απασχόληση στο επίπεδο του κοινοτικού κλάδου παραγωγής για το ομοειδές προϊόν παρέμεινε σταθερή κατά τη διάρκεια της υπό εξέταση περιόδου. Η διαδικασία παραγωγής είναι σε μεγάλο βαθμό αυτοματοποιημένη και, επομένως, δεν είναι διαδικασία εντάσεως εργασίας. Συγχρόνως, λόγω των συνεχών βελτιώσεων και της αποσυμφόρησης των εγκαταστάσεων παραγωγής, η παραγωγικότητα αυξήθηκε κατά 42% κατά τη διάρκεια της υπό εξέταση περιόδου.(63) Κατά τη διάρκεια της υπό εξέταση περιόδου, οι μισθοί αυξήθηκαν κατά 11%, με αιχμή το 2004 η οποία μπορεί να αποδοθεί στις προσπάθειες αναδιάρθρωσης και στις απολύσεις στις οποίες προέβη ένας από τους καταγγέλλοντες κοινοτικούς παραγωγούς. Ο μέσος μισθός ανά εργαζόμενο ακολούθησε παρόμοια εξέλιξη.- ΑποδοτικότηταΠωλήσεις σε μη συνδεδεμένους πελάτες στην Κοινότητα | 2002 | 2003 | 2004 | ΠΕ |Αξία πωλήσεων σε χιλιάδες ευρώ Δείκτης | 104.402 100 | 109.301 105 | 139.603 134 | 164.705 158 |Κόστος παραγωγής σε χιλιάδες ευρώ Δείκτης | 101.506 100 | 108.056 106 | 124.763 123 | 139.100 137 |Αποδοτικότητα | 2,8% | 1,1% | 10,6% | 15,5% |(64) Η αποδοτικότητα κατά τη διάρκεια της υπό εξέταση περιόδου όσον αφορά τις πωλήσεις του υπό εξέταση προϊόντος στην ελεύθερη αγορά σε μη συνδεδεμένους πελάτες στην Κοινότητα αυξήθηκε από 2,8% το 2002 σε 15,5% κατά τη διάρκεια της ΠΕ, έπειτα από πτώση κατά 1,1% το 2003. Αυτή η βελτίωση της αποδοτικότητας από το 2003 και μετά πρέπει να συσχετιστεί με τις σταθερές εισαγωγές από τις ΗΠΑ και την αύξηση της ζήτησης, με συνέπεια την αύξηση τόσο του όγκου των πωλήσεων όσο και του επιπέδου των τιμών πώλησης, η οποία, κατά τη διάρκεια του 2004 και της ΠΕ, ήταν μεγαλύτερη από την αύξηση του κόστους παραγωγής.- Επενδύσεις, απόδοση των επενδύσεων και ικανότητα άντλησης κεφαλαίων2002 | 2003 | 2004 | ΠΕ |Επενδύσεις σε χιλιάδες ευρώ Δείκτης | 1.170 100 | 9.975 852 | 687.478 58750 | 388.476 33198 |Απόδοση των επενδύσεων | 2,2% | 0,9% | 10,2% | 17,6% |(65) Τα επίπεδα τιμών που επιτυγχάνονται στην Κοινότητα καθορίζουν το αν οι εταιρείες αποφασίζουν να δημιουργήσουν πρόσθετη παραγωγική ικανότητα. Κατά τη διάρκεια της περιόδου 2002-2003, η απόδοση των επενδύσεων δεν θεωρήθηκε αρκετά υψηλή για να δικαιολογήσει τη δημιουργία πρόσθετων εγκαταστάσεων παραγωγής. Ως εκ τούτου, οι εταιρείες περιορίστηκαν σε κάποια αποσυμφόρηση των παραγωγικών δυνατοτήτων και στην πραγματοποίηση ορισμένων βελτιώσεων αποδοτικότητας. Η συνεχώς αυξανόμενη ζήτηση, σε συνδυασμό με την περιορισμένη μόνον αύξηση της παραγωγικής ικανότητας, συνέβαλαν στη διαμόρφωση υψηλότερων επιπέδων τιμών, σε τέτοιο βαθμό ώστε από το 2004 έγινε και πάλι ρεαλιστική η εφαρμογή επενδυτικών προγραμμάτων τα οποία είχαν προηγουμένως «παγώσει».(66) Σχετικά με την ικανότητα άντλησης κεφαλαίων, πρέπει να σημειωθεί ότι η παραγωγή αιθανολαμίνης δεν είναι παρά ένα μικρό μέρος της συνολικής παραγωγής χημικών προϊόντων από τον κοινοτικό κλάδο παραγωγής, ο οποίος αποτελείται κατά κύριο λόγο από μεγάλες διεθνείς χημικές εταιρείες, που παρουσιάζουν υψηλά συνολικά επίπεδα ταμειακών ροών και αυτοχρηματοδότησης και μεγάλη πιστοληπτική ικανότητα. Κατά συνέπεια, ο κοινοτικός κλάδος παραγωγής δεν αντιμετώπισε σε γενικές γραμμές σημαντικά προβλήματα όσον αφορά την άντληση κεφαλαίων.- Ταμειακές ροές2002 |


text: 2003 | 2004 | ΠΕ |Ταμειακές ροές σε χιλιάδες ευρώ Δείκτης | 4.842 100 | 3.301 68 | 16.863 348 | 27.596 570 |Ταμειακές ροές σε σχέση με τον κύκλο εργασιών | 4,6% | 3,0% | 12,1% | 16,6% |(67) Η εξέλιξη των ταμειακών ροών είναι μία ακόμη απεικόνιση της σύνδεσης μεταξύ των επιπέδων των τιμών, της αποδοτικότητας και της απόδοσης των επενδύσεων. Έπειτα από την εμφάνιση χαμηλών επιπέδων ταμειακών ροών το 2002 και το 2003, ο κοινοτικός κλάδος παραγωγής επέστρεψε σε διψήφια ποσοστά ταμειακών ροών σε σχέση με τον κύκλο εργασιών από το 2004 και μετά. Μάλιστα, για τις περισσότερες εταιρείες το επίπεδο των ταμειακών ροών είναι αρκετά υψηλό, ώστε να τους επιτρέπει να διοχετεύουν χρηματοδοτικούς πόρους προς νέες επενδύσεις για την παραγωγή αιθανολαμινών.- Αύξηση(68) Ο κοινοτικός κλάδος παραγωγής ωφελήθηκε από την ανάπτυξη της αγοράς κατά τη διάρκεια της υπό εξέταση περιόδου, πράγμα που αντανακλάται στην αύξηση του μεριδίου αγοράς του στη συνολική κατανάλωση από 45,9% σε 48% και του μεριδίου αγοράς του στην ελεύθερη κατανάλωση από 69,9% σε 71,3%.- Μέγεθος του περιθωρίου ντάμπινγκ(69) Η πρακτική ντάμπινγκ συνεχίστηκε κατά τη διάρκεια της ΠΕ, έστω και σε επίπεδα χαμηλότερα από εκείνα που είχαν διαπιστωθεί κατά την προηγούμενη έρευνα επανεξέτασης.- Ανάκαμψη από τις συνέπειες παλαιών πρακτικών ντάμπινγκ(70) Όπως καταδεικνύεται ανωτέρω, ο κοινοτικός κλάδος παραγωγής είχε πράγματι την ευκαιρία να ανακάμψει από τις συνέπειες παλαιών πρακτικών ντάμπινγκ, ιδίως από την άποψη των τιμών πώλησης και της αποδοτικότητας.- Εξαγωγική δραστηριότητα του κοινοτικού κλάδου παραγωγής2002 | 2003 | 2004 | ΠΕ |Όγκος εισαγωγών σε τόνους Δείκτης | 15.631 100 | 15.278 98 | 16.709 107 | 17.428 111 |(71) Ο όγκος των εξαγωγών του κοινοτικού κλάδου παραγωγής σε τρίτες χώρες αυξήθηκε κατά 11% κατά τη διάρκεια της υπό εξέταση περιόδου, ποσοστό που αντιστοιχεί σε 4% κατά μέσον όρο σε ετήσια βάση. Η εξέλιξη αυτή συνάδει σε μεγάλο βαθμό με την αύξηση της παγκόσμιας κατανάλωσης και δείχνει ότι ο κοινοτικός κλάδος παραγωγής είναι ανταγωνιστικός στις παγκόσμιες αγορές.5. Συμπέρασμα για την κατάσταση του κοινοτικού κλάδου παραγωγής(72) Κατά τη διάρκεια της υπό εξέταση περιόδου η ποσότητα της αιθανολαμίνης που καταναλώθηκε στην κοινοτική αγορά αυξήθηκε κατά 29%, ενώ οι εισαγωγές από τις ΗΠΑ μειώθηκαν κατά 11%. Συγχρόνως, ο κοινοτικός κλάδος παραγωγής μπόρεσε να αυξήσει τον όγκο των πωλήσεών του και, ως εκ τούτου, να σταθεροποιήσει ή ακόμη και να αυξήσει ελαφρώς το μερίδιο αγοράς του.(73) Η οικονομική κατάσταση του κοινοτικού κλάδου παραγωγής βελτιώθηκε ως προς τους περισσότερους οικονομικούς δείκτες: παραγωγή (+41%), παραγωγική ικανότητα (+18%) και χρησιμοποίηση της παραγωγικής ικανότητας, όγκος πωλήσεων (+35% ή +45.000 τόνοι) και αξία (+58%), παραγωγικότητα, μερίδιο αγοράς (+2 ποσοστιαίες μονάδες), ταμειακές ροές και αποδοτικότητα, επενδύσεις και απόδοση των επενδύσεων. Η αύξηση του κόστους παραγωγής ανά τόνο παρέμεινε χαμηλότερη από την αύξηση των τιμών πώλησης. Ο κοινοτικός κλάδος παραγωγής ωφελήθηκε επιπλέον από την ανάπτυξη της κοινοτικής αγοράς και συμβάδισε με την εξέλιξη της παγκόσμιας ζήτησης, αφού η εξαγωγική του δραστηριότητα αυξήθηκε κατά 11% κατ’ όγκο.(74) Συμπερασματικά, ο κοινοτικός κλάδος παραγωγής, λαμβανομένης υπόψη της θετικής εξέλιξης των δεικτών που τον αφορούν, θεωρείται ότι βρίσκεται σε καλή


text: κατάσταση. Δεν κατέστη δυνατόν να αποδειχθεί ότι συνεχίστηκε η πρόκληση σημαντικής ζημίας. Ως εκ τούτου, εξετάστηκε αν υπάρχει η πιθανότητα να εμφανιστεί εκ νέου το ντάμπινγκ, αν λήξουν τα μέτρα.Ζ. ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ- Περίληψη της ανάλυσης σχετικά με την πιθανότητα συνέχισης του ντάμπινγκ και επανάληψης του ζημιογόνου ντάμπινγκ(75) Υπενθυμίζεται ότι οι αμερικανοί παραγωγοί-εξαγωγείς εξακολουθούσαν να ασκούν ντάμπινγκ κατά τη διάρκεια της ΠΕ, έστω και σε μειωμένο επίπεδο σε σχέση με την προηγούμενη έρευνα. Η κατάργηση των μέτρων θα μπορούσε, αν οι τιμές εξαγωγής μειώνονταν αντίστοιχα, να οδηγήσει σε περιθώρια ντάμπινγκ μεταξύ 13,4% και 28,3% για τους συνεργασθέντες παραγωγούς-εξαγωγείς, ενώ η συμπεριφορά των μη συνεργασθέντων παραγωγών, που αντιπροσώπευαν το 42% των εισαγωγών στην αρχική έρευνα, παραμένει άγνωστη. Ωστόσο, οι τελευταίοι, επειδή υπόκεινται στα υψηλότερα μέτρα αντιντάμπινγκ, θα είχαν το μεγαλύτερο κίνητρο να επιστρέψουν στην κοινοτική αγορά, σε περίπτωση λήξης της ισχύος των μέτρων.(76) Συγχρόνως υπολογίζεται ότι υπάρχει σήμερα στην αμερικανική αγορά αναξιοποίητη παραγωγική ικανότητα 90.000 τόνων, η οποία θα μπορέσει να αποδεσμευθεί όταν επιλυθούν τα λειτουργικά προβλήματα και αποκατασταθούν οι ζημίες που προκάλεσε ο τυφώνας.(77) Επομένως, συνήχθη το συμπέρασμα ότι υπάρχει πιθανότητα συνέχισης της πρακτικής ντάμπινγκ και ότι ελλοχεύει ο κίνδυνος αύξησης του όγκου των εισαγωγών, πράγμα που θα ασκήσει πτωτική πίεση στις τιμές στην Κοινότητα, τουλάχιστον βραχυπρόθεσμα, αν καταργηθούν τα μέτρα.(78) Κανονικά, τυχόν αύξηση των εισαγωγών που αποτελούν αντικείμενο ντάμπινγκ θα ασκήσει πτωτική πίεση στο επίπεδο των τιμών πώλησης και θα επηρεάσει αρνητικά την αποδοτικότητα του κοινοτικού κλάδου παραγωγής, καθώς και τη χρηματοοικονομική ανάκαμψή του, που παρατηρήθηκε κατά τη διάρκεια της υπό εξέταση περιόδου. Στο πλαίσιο αυτό, πρέπει να σημειωθεί ότι το επίπεδο κατά το οποίο οι τιμές εισαγωγής θα υπολείπονται των κοινοτικών θα αυξανόταν αισθητά, σε περίπτωση κατάργησης των μέτρων.- Αναμενόμενη στροφή της αμερικανικής παραγωγής από την MEG στην αιθανολαμίνη(79) Αναμένεται ότι οι αμερικανικοί παραγωγοί θα αναπροσανατολίσουν μέχρις ενός σημείου τη χρήση της κύριας πρώτης ύλης, δηλαδή του αιθυλενοξειδίου (EO), από την παραγωγή μονοαιθυλενογλυκόλης (MEG) στην παραγωγή αιθανολαμίνης.(80) Η πρώτη ύλη EO χρησιμοποιείται στην παραγωγή άλλων χημικών προϊόντων ή παραγώγων, ως επί το πλείστον αιθυλενογλυκολών και ιδίως μονοαιθυλενογλυκόλης (MEG). Εγκαταστάσεις παραγωγής EO υπάρχουν σε λίγα μόνο σημεία του κόσμου λόγω της ιδιαίτερα εκρηκτικής και τοξικής φύσης της ουσίας αυτής, η οποία υπόκειται σε ειδικές ρυθμίσεις στους τομείς του περιβάλλοντος, της υγείας, της ασφάλειας και της άμυνας. Κατά συνέπεια, η κατανομή του EO εξαρτάται από τις αγοραίες τιμές των παραγώγων του.(81) Ιστορικά, υπήρχε μια ορισμένη ιεραρχία στα επίπεδα τιμών: η τιμή του αιθυλενίου ήταν υψηλότερη από την τιμή της MEG και η τιμή της αιθανολαμίνης ήταν υψηλότερη από τις τιμές του αιθυλενίου και της MEG. Ωστόσο, από το τέλος του 2003, οι τιμές της MEG στην Κοινότητα αυξήθηκαν σημαντικά και ξεπέρασαν τις τιμές του αιθυλενίου και, σε ορισμένες χρονικές περιόδους, ακόμη και τις τιμές της αιθανολαμίνης. Κατά συνέπεια, το EO άρχισε να χρησιμοποιείται ολοένα και περισσότερο για την παραγωγή MEG, πράγμα που προκάλεσε μια σχετική έλλειψη EO στην αγορά και συνέβαλε συγχρόνως στη διατήρηση των τιμών της αιθανολαμίνης σε σχετικά υψηλό επίπεδο.(82) Ωστόσο, οι χώρες της Μέσης Ανατολής επενδύουν


text: σήμερα σε εγκαταστάσεις παραγωγής αιθυλενογλυκόλης με βάση τη νάφθα. Βραχυπρόθεσμα αναμένεται να δημιουργηθούν νέες ικανότητες παραγωγής MEG στο Κουβέιτ (με τη συμμετοχή της Dow Chemical), στη Σαουδική Αραβία και στο Ιράν. Λαμβανομένου υπόψη του γεγονότος ότι η νάφθα είναι πετρελαιοειδές, οι χώρες αυτές θα έχουν σαφές συγκριτικό πλεονέκτημα από την άποψη του κόστους. Επομένως, είναι λογικό να αναμένεται ότι η τιμή της MEG θα μειωθεί βραχυπρόθεσμα και ότι οι αμερικανοί παραγωγοί θα έχουν μειωμένες δυνατότητες να πωλούν MEG, ιδίως στην Ασία, όπου οι κινεζικές δραστηριότητες στους τομείς των κλωστοϋφαντουργικών και πολυεστερικών προϊόντων απορροφούν ήδη περισσότερο από το 30% της παγκόσμιας κατανάλωσης MEG. Αυτό θα συνέβαινε ιδίως για έναν από τους μη συνεργασθέντες παραγωγούς-εξαγωγείς, που είναι σήμερα σημαντικός εξαγωγέας MEG στην Ασία. Κατά συνέπεια, μπορεί να αναμένεται ότι οι αμερικανοί παραγωγοί θα στρέφονταν στην παραγωγή περισσότερης αιθανολαμίνης, πράγμα που θα ασκήσει πτωτική πίεση στις τιμές και θα τους δημιουργήσει την ανάγκη να βρουν πρόσθετους πελάτες έξω από την αμερικανική εγχώρια αγορά, προσφεύγοντας έτσι στην κοινοτική αγορά.- Εξέλιξη των τιμών και δυνατότητα προσαρμογής τους στο κόστος παραγωγής μετά την ΠΕ(83) Λαμβανομένης υπόψη της τρέχουσας σταθερής κατάστασης του κοινοτικού κλάδου παραγωγής, η πιθανότητα επανάληψης της ζημίας λόγω της πτωτικής πίεσης επί των τιμών εξαρτάται επίσης από το μέγεθος της εν λόγω μείωσης των τιμών και από την εξέλιξη άλλων παραγόντων, όπως το κόστος παραγωγής και η δυνατότητα μετακύλισης των αυξήσεων του κόστους στους πελάτες. Από την άποψη αυτή, ερευνήθηκε ποια ήταν η κατάσταση μετά την ΠΕ.(84) Συγκεντρώθηκαν πρόσθετα στοιχεία προκειμένου να ελεγχθεί αν τα συμπεράσματα που συνήχθησαν βάσει της ανάλυσης της υπό εξέταση περιόδου, και ειδικότερα της ΠΕ, παρέμεναν έγκυρα κατά τη διάρκεια του δεύτερου εξάμηνου του 2005 και των πρώτων πέντε μηνών του 2006.(85) Κατά τη διάρκεια του δεύτερου εξαμήνου του 2005, οι τιμές στην κοινοτική αγορά για όλα τα είδη αιθανολαμινών εξακολούθησαν να αυξάνονται από 11,4% έως 14,7%. Η μέση αύξηση των τιμών στην αμερικανική αγορά ήταν ακόμη μεγαλύτερη (22%). Οι περιστασιακές ελλείψεις στην αμερικανική εγχώρια αγορά οφείλονταν κυρίως στις ζημίες τις οποίες προκάλεσε ο τυφώνας στη Λουϊζιάνα.(86) Αυτή η εξέλιξη συνεχίστηκε τους πρώτους πέντε μήνες του 2006 αλλά με εντυπωσιακά χαμηλότερο ρυθμό: οι τιμές στην κοινοτική αγορά αυξήθηκαν μεταξύ 2,8% και 4% και στην αμερικανική εγχώρια αγορά κατά 9,9%, πράγμα που υποδηλώνει τη σταδιακή επίλυση των τοπικών λειτουργικών προβλημάτων και την αποκατάσταση των ζημιών.(87) Σε σχέση με την ΠΕ, οι τιμές του πετρελαίου αυξήθηκαν αρκετά κατά τη διάρκεια του δεύτερου εξάμηνου του 2005 και ήταν κατά μέσον όρο περίπου 30% υψηλότερες, πράγμα που επηρέασε περαιτέρω το κόστος της νάφθας, η αύξηση του οποίου άρχισε στο δεύτερο μισό της ΠΕ (πρώτο εξάμηνο του 2005). Οι τιμές των αμερικανικών εισαγωγών στην Κοινότητα φαίνεται να προσαρμόζονται λιγότερο γρήγορα στην αύξηση των τιμών της πρώτης ύλης, εν μέρει λόγω της βραδύτερης αναπροσαρμογής των συμβατικών τιμών και της προσπάθειας να προστατευθεί το μερίδιο αγοράς και εν μέρει επειδή οι εγκαταστάσεις παραγωγής των αμερικανών παραγωγών δεν βασίζονται στη νάφθα αλλά στο φυσικό αέριο, οι αυξήσεις των τιμών του οποίου γίνονται με κάποια χρονική υστέρηση έναντι των


text: αυξήσεων των τιμών του πετρελαίου.(88) Οι τιμές του πετρελαίου εξακολούθησαν κατά μέσον όρο να αυξάνονται κατά 10% τους πρώτους πέντε μήνες του 2006, πράγμα που επηρέασε αρνητικά την αποδοτικότητα του κοινοτικού κλάδου παραγωγής λόγω της παρατηρηθείσας κάμψης της ανοδικής εξέλιξης των τιμών πώλησης.(89) Η έρευνα για τα γεγονότα μετά από την ΠΕ φαίνεται να αποκαλύπτει μια κρίσιμη καμπή στην εξέλιξη της κοινοτικής αγοράς αιθανολαμίνης. Οι τιμές πώλησης φαίνεται να έφθασαν σε ένα ανώτατο επίπεδο, ενώ για ορισμένα είδη αιθανολαμίνης παρουσίασαν ακόμη και κάποια μικρή κάμψη. Υπάρχουν ενδείξεις ότι η αύξηση του κόστους παραγωγής δεν θα «μεταφραστεί» εύκολα σε αύξηση των τιμών πώλησης στους πελάτες. Ωστόσο, είναι ασαφές αυτή τη στιγμή μέχρι ποιο σημείο το αυξανόμενο κόστος παραγωγής και η πτωτική πίεση στην αποδοτικότητα θα δημιουργήσουν μεσοπρόθεσμα ζημιογόνο κατάσταση για τον κοινοτικό κλάδο παραγωγής.- Συμπέρασμα για το ενδεχόμενο επανάληψης του ντάμπινγκ(90) Σε περίπτωση κατάργησης των μέτρων, υπάρχει βραχυπρόθεσμα η πιθανότητα να αυξηθούν σημαντικά οι αμερικανικές εισαγωγές με ντάμπινγκ στην Κοινότητα, με συνέπεια την πτωτική πίεση στις τιμές.(91) Μεσοπρόθεσμα, η κατάσταση θα μπορούσε να επιδεινωθεί από την αύξηση της παραγωγής αιθανολαμίνης στις ΗΠΑ λόγω των μειωμένων ευκαιριών πώλησης MEG, πράγμα που θα αναγκάσει τους αμερικανούς παραγωγούς να αναζητήσουν πρόσθετες αγορές πωλήσεων και, επομένως, να αναδιοχετεύσουν μεγαλύτερες ποσότητες στην κοινοτική αγορά.(92) Το προφανές τέλος της ανοδικής τάσης των τιμών πώλησης στις αρχές του 2006 και η δυσμενής εξέλιξη του κόστους παραγωγής λόγω της εξέλιξης των τιμών του πετρελαίου φαίνεται επίσης να έχουν δυσμενείς επιπτώσεις στην αποδοτικότητα του κοινοτικού κλάδου παραγωγής.(93) Όλοι αυτοί οι παράγοντες δείχνουν ότι υπάρχει πιθανότητα επανάληψης της ζημίας. Ωστόσο, μερικά από τα ανωτέρω συμπεράσματα βασίζονται σε γεγονότα που είναι πιθανόν να συμβούν μεσοπρόθεσμα.Γ. ΚΟΙΝΟΤΙΚΟ ΣΥΜΦΕΡΟΝ1. Προκαταρκτική παρατήρηση(94) Σύμφωνα με το άρθρο 21 του βασικού κανονισμού, εξετάστηκε αν η διατήρηση των ισχυόντων μέτρων αντιντάμπινγκ αντίκειται στο συμφέρον της Κοινότητας συνολικά. Ο προσδιορισμός του κοινοτικού συμφέροντος βασίστηκε σε εκτίμηση των συμφερόντων όλων των ενδιαφερόμενων μερών, τουτέστιν του κοινοτικού κλάδου παραγωγής, των εισαγωγέων, των εμπόρων, των χονδρεμπόρων και των βιομηχανικών χρηστών του υπό εξέταση προϊόντος.(95) Πρέπει να υπομνηστεί ότι, στις προηγούμενες έρευνες, είχε θεωρηθεί ότι η θέσπιση μέτρων δεν αντίκειται στο συμφέρον της Κοινότητας. Επιπλέον, η παρούσα έρευνα είναι έρευνα επανεξέτασης εν όψει της επικείμενης λήξης ισχύος των μέτρων, δηλαδή ανάλυση μιας κατάστασης στην οποία εφαρμόζονται ήδη μέτρα αντιντάμπινγκ.(96) Με βάση τα στοιχεία αυτά εξετάστηκε αν, παρά το συμπέρασμα σχετικά με την πιθανότητα συνέχισης της πρακτικής ντάμπινγκ και την πιθανότητα επανάληψης της ζημίας, υπάρχουν επιτακτικοί λόγοι που θα οδηγούσαν στο συμπέρασμα ότι, στη συγκεκριμένη περίπτωση, η διατήρηση των μέτρων δεν είναι προς το συμφέρον της Κοινότητας.2. Το συμφέρον του κοινοτικού κλάδου παραγωγής(97) Υπενθυμίζεται ότι η πρακτική ντάμπινγκ ήταν ακόμη παρούσα κατά τη διάρκεια της ΠΕ και ότι υπάρχει πιθανότητα να συνεχιστεί η πρακτική ντάμπινγκ για το υπό εξέταση προϊόν καταγωγής ΗΠΑ και να επαναληφθεί η πρόκληση ζημίας στον κοινοτικό κλάδο παραγωγής.(98) Ο κοινοτικός κλάδος παραγωγής έχει αποδειχθεί βιώσιμη και ανταγωνιστική βιομηχανία, πράγμα που επιβεβαιώνεται από τη θετική εξέλιξη των περισσότερων οικονομικών δεικτών, και ιδίως της αποδοτικότητας, των ταμειακών ροών και της απόδοσης των


text: επενδύσεων. Τα προηγουμένως επιβληθέντα μέτρα αντιντάμπινγκ συνέβαλαν στη διαμόρφωση του σημερινού επιπέδου τιμών στην κοινοτική αγορά, το οποίο δίνει στον κοινοτικό κλάδο παραγωγής τη δυνατότητα να επανεύρει επίπεδα αποδοτικότητας που επιτρέπουν ικανοποιητική απόδοση των επενδύσεων, σε τέτοιο βαθμό ώστε οι επενδύσεις σε νέες εγκαταστάσεις παραγωγικής ικανότητας να γίνουν οικονομικά εφικτές. Ειδικότερα, ο αμερικανός παραγωγός-εξαγωγέας INEOS, που μετά την εξαγορά της Innovene έγινε de facto κοινοτικός παραγωγός, εξήγγειλε την πραγματοποίηση σημαντικών επενδύσεων στην Κοινότητα. Η διατήρηση των μέτρων θα συνέβαλλε επίσης στην ενίσχυση της αποδοτικότητας αυτού του επενδυτικού σχεδίου. Επομένως, είναι προς το συμφέρον του κοινοτικού κλάδου παραγωγής να διατηρηθούν σε ισχύ τα μέτρα κατά των εισαγωγών καταγωγής ΗΠΑ που αποτελούν αντικείμενο ντάμπινγκ.3. Συμφέρον των εισαγωγέων και των εμπόρων/χονδρεμπόρων(99) Λαμβανομένου υπόψη του γεγονότος ότι δεν συνεργάστηκε κανείς έμπορος ή χονδρέμπορος, συνήχθη το συμπέρασμα ότι η απουσία ή η συνέχιση των μέτρων δεν έχει σημαντικές συνέπειες για τα εν λόγω μέρη. Επιπλέον, από την έρευνα δεν προέκυψε η ύπαρξη τυχόν μη συνδεδεμένων εισαγωγέων· όλες οι εισαγωγές του υπό εξέταση προϊόντος καταγωγής ΗΠΑ στην Κοινότητα φαίνεται ότι γίνονται μέσω εισαγωγέων συνδεδεμένων με τους αμερικανούς παραγωγούς-εξαγωγείς.(100) Η συνέχιση των μέτρων δεν θα μεταβάλει τη σημερινή κατάσταση των συνδεδεμένων εισαγωγέων, οι οποίοι διαπιστώθηκε ότι πραγματοποίησαν κέρδη κατά τη διάρκεια της ΠΕ σε περιθώρια ανάλογα με τις συνθήκες της αγοράς. Φυσικά, η κατάργηση των μέτρων θα μπορούσε να είναι προς το συμφέρον των συνδεδεμένων εισαγωγέων σε περίπτωση που το επίπεδο των τιμών πώλησης στους πελάτες δεν θα επηρεαζόταν και αν οι αμερικανοί παραγωγοί-εξαγωγείς δεν θα απαιτούσαν να καρπωθούν μέρος ή το σύνολο του προκύπτοντος πρόσθετου περιθωρίου κέρδους όταν καθορίσουν τις τιμές στις οποίες οι συνδεδεμένοι εισαγωγείς μπορούν να αγοράσουν την αιθανολαμίνη.4. Συμφέρον των βιομηχανικών χρηστών(101) Με βάση το γεγονός ότι τυχόν παράταση των μέτρων θα αποτελεί δεύτερη ανανέωση των μέτρων αντιντάμπινγκ, δόθηκε ιδιαίτερη προσοχή στο συμφέρον των βιομηχανικών χρηστών.(102) Ενδιαφέρον για την παρούσα έρευνα εκδήλωσαν μόνο χρήστες ειδικευμένοι στην παραγωγή esterquats για μαλακτικά υφασμάτων. Ένας βιομηχανικός χρήστης, που αντιπροσώπευε περίπου το 14% των συνολικών αμερικανικών εισαγωγών κατά τη διάρκεια της ΠΕ, απάντησε στο ερωτηματολόγιο, ενώ δύο άλλοι γνωστοποίησαν τις απόψεις τους και διαβίβασαν πληροφορίες για τη διάρθρωση του κόστους παραγωγής των τελικών προϊόντων. Τα esterquats παράγονται με βάση την ΤΕΑ και χρησιμοποιούνται ως μαλακτικά υφασμάτων, διατίθενται δε στο εμπόριο από εταιρείες παραγωγής απορρυπαντικών (τις αποκαλούμενες «soapers»), όπως η Procter & Gamble, η Unilever, η Henkel, η Benckiser και η Colgate. Αυτοί οι βιομηχανικοί χρήστες υποστηρίζουν ότι η αύξηση της τιμής της ΤΕΑ δημιουργεί κινδύνους για τις δραστηριότητές τους και ότι υπάρχει έλλειψη προσφοράς στην κοινοτική αγορά. Ισχυρίζονται ότι η κατάσταση θα βελτιωθεί ως προς και τους δύο αυτούς παράγοντες, αν καταργηθούν τα μέτρα αντιντάμπινγκ. Επιπλέον, σύμφωνα με τους ισχυρισμούς τους, η συνέχιση της παραγωγής στην Κοινότητα θα κινδυνεύσει, αν δεν βελτιωθεί η αποδοτικότητα των δραστηριοτήτων παραγωγής esterquats.(103) Διαπιστώθηκε ότι κατά τη διάρκεια της ΠΕ η ΤΕΑ αντιπροσώπευε περίπου το 23% του συνολικού κόστους παραγωγής των esterquats, παρουσίασε δηλαδή αύξηση σε σχέση με το 22% του 2003, γενικά όμως παρέμεινε σε επίπεδα συγκρίσιμα με την κατάσταση που


text: υπήρχε το 2002, το πρώτο έτος της υπό εξέταση περιόδου. Μετά την ΠΕ, με δεδομένη την παρατηρηθείσα εξέλιξη των τιμών της ΤΕΑ, η επίδραση της ΤΕΑ στο συνολικό κόστος παραγωγής του τελικού προϊόντος αναμένεται να είναι ακόμη σημαντικότερη. Είναι σαφές ότι η κατάργηση των μέτρων αντιντάμπινγκ θα μείωνε, τουλάχιστον βραχυπρόθεσμα, το βάρος που συνεπάγεται το κόστος της ΤΕΑ ως πρώτης ύλης. Με την υπόθεση ότι η κατάργηση των μέτρων θα μετουσιωνόταν πλήρως σε μείωση της τιμής αγοράς, η εν λόγω μείωση του κόστους θα μείωνε το κόστος της ΤΕΑ κατά 7% περίπου. Η επίδραση στο συνολικό κόστος παραγωγής των τελικών προϊόντων θα ήταν μείωση περίπου 1%, με βελτίωση της αποδοτικότητας κατά το ίδιο περιθώριο.(104) Διαπιστώθηκε ότι η αποδοτικότητα στον τομέα των esterquats μειώθηκε πράγματι κατά τη διάρκεια της υπό εξέταση περιόδου από περίπου 18% σε 8%. Ωστόσο, η πτώση της τιμής πώλησης των esterquats κατά 6% κατά τη διάρκεια της υπό εξέταση περιόδου φαίνεται να είναι ο σημαντικότερος παράγοντας που οδήγησε στην κατάσταση αυτή, διότι προκάλεσε την αύξηση της σχετικής σημασίας του κόστους παραγωγής στην τιμή πώλησης κατά σχεδόν 10%. Ο τομέας φαίνεται να υφίσταται τις συνέπειες μιας μετακίνησης προς τα ανατολικά, και ιδίως προς τη Ρωσία, όπου μπορούν να βρεθούν γενικά λύσεις χαμηλότερου κόστους, ειδικότερα όμως για την αγορά της άλλης κύριας πρώτης ύλης, του «λιπαρού οξέος thalo». Το προϊόν αυτό, που προέρχεται από βοοειδή, μπορεί να αντικατασταθεί από το φυτικό «palmstyrene», για το οποίο η προσφορά στην Ανατολή είναι αφθονότερη. Επιπλέον, οι εταιρείες παραγωγής απορρυπαντικών, για λόγους αποδοτικότητας, απαιτούν την τοπική παρουσία των προμηθευτών τους, πράγμα που μπορεί να είναι ο κύριος λόγος για πιθανή μετεγκατάσταση εκτός της Κοινότητας.(105) Τέλος, ο ισχυρισμός περί ελλείψεως προσφοράς ΤΕΑ στην κοινοτική αγορά εξετάστηκε, αλλά κρίθηκε αβάσιμος, λαμβανομένων υπόψη των προσφορών που υποβλήθηκαν από ορισμένους παραγωγούς, οι οποίες δεν έγιναν αποδεκτές από τους σχετικούς χρήστες.(106) Εν ολίγοις, αν και αναγνωρίζεται ότι η αύξηση της τιμής της ΤΕΑ άσκησε αρνητική πίεση στο κόστος παραγωγής των τελικών προϊόντων των βιομηχανικών χρηστών που πήραν μέρος στη διαδικασία, αυτή η πίεση είναι μάλλον περιορισμένη, η δε κατάργηση των μέτρων αντιντάμπινγκ θα πρόσφερε μιαν οριακή μόνον ανακούφιση. Άλλοι παράγοντες, όπως το κόστος άλλων πρώτων υλών και οι απαιτήσεις των πελατών για τα προϊόντα, διαπιστώθηκε ότι ασκούν πολύ σημαντικότερη επιρροή. Ως εκ τούτου, κρίθηκε ότι η συνέχιση των μέτρων δεν θα επηρεάσει σημαντικά τους βιομηχανικούς χρήστες.5. Συμπέρασμα όσον αφορά το συμφέρον της Κοινότητας(107) Η έρευνα έδειξε ότι τα ισχύοντα μέτρα αντιντάμπινγκ συνέβαλαν στην ανάκαμψη του κοινοτικού κλάδου παραγωγής. Ο κοινοτικός κλάδος παραγωγής θα ωφελούνταν από την παράταση των μέτρων, διότι θα μπορούσε να διατηρήσει τα σημερινά κερδοφόρα επίπεδα τιμών και να πραγματοποιήσει πρόσθετες επενδύσεις. Τυχόν κατάργηση των μέτρων θα έθετε σε κίνδυνο την εν λόγω διαδικασία ανάκαμψης. Επομένως, η συνέχιση των μέτρων είναι προς το συμφέρον του κοινοτικού κλάδου παραγωγής.(108) Δεν φαίνεται να υπάρχουν μη συνδεδεμένοι εισαγωγείς ούτε εκδήλωσαν ενδιαφέρον για τη διαδικασία ανεξάρτητοι έμποροι/χονδρέμποροι. Όλες οι εισαγωγές καταγωγής ΗΠΑ γίνονται μέσω συνδεδεμένων εμπόρων, οι οποίοι, ενώ τα μέτρα ήταν σε ισχύ, διαπιστώθηκε ότι πέτυχαν κατά τη διάρκεια


text: της ΠΕ περιθώρια κέρδους που συνάδουν με τις συνθήκες της αγοράς.(109) Επιπλέον, κατά το παρελθόν, φάνηκε ότι τα ισχύοντα μέτρα δεν είχαν ουσιαστικές αρνητικές επιπτώσεις στην οικονομική κατάσταση των χρηστών. Βάσει των πληροφοριών που συνελέγησαν κατά τη διάρκεια της τρέχουσας έρευνας, οποιαδήποτε αύξηση τιμών (αν υπάρξει), απορρέουσα από την επιβολή των μέτρων αντιντάμπινγκ, δεν φαίνεται δυσανάλογη, αν συγκριθεί με το όφελος που θα προκύψει για τον κοινοτικό κλάδο παραγωγής από την άρση των στρεβλώσεων που προκαλούν στο εμπόριο οι εισαγωγές που αποτελούν αντικείμενο ντάμπινγκ.(110) Επομένως, όσον αφορά το συμφέρον της Κοινότητας, συνάγεται το συμπέρασμα ότι δεν υπάρχει κανένας επιτακτικός λόγος που να δικαιολογεί την κατάργηση των ισχυόντων μέτρων αντιντάμπινγκ κατά των εισαγωγών αιθανολαμινών καταγωγής ΗΠΑ.(111) Επομένως, κρίνεται σκόπιμο να διατηρηθούν τα ισχύοντα μέτρα αντιντάμπινγκ που επιβλήθηκαν κατά των εισαγωγών αιθανολαμινών καταγωγής ΗΠΑ.ΜΕΤΡΑ ΑΝΤΙΝΤΑΜΠΙΝΓΚ(112) Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να προταθεί η διατήρηση της ισχύος των υφιστάμενων μέτρων. Τους δόθηκε επίσης προθεσμία για να υποβάλουν παρατηρήσεις και επιχειρήματα μετά την κοινοποίηση.(113) Η έρευνα έδειξε ότι υπάρχουν στις ΗΠΑ αναξιοποίητες παραγωγικές ικανότητες και ότι η πρακτική ντάμπινγκ συνεχίστηκε κατά τη διάρκεια της ΠΕ. Η κατάσταση του κοινοτικού κλάδου παραγωγής βελτιώθηκε κατά τη διάρκεια της υπό εξέταση περιόδου ως προς τους περισσότερους παράγοντες ζημίας, κυρίως λόγω των ευνοϊκών συνθηκών που επικρατούσαν στην παγκόσμια αγορά. Με δεδομένη τη θετική εξέλιξη της οικονομικής κατάστασης του κοινοτικού κλάδου παραγωγής, δεν κατέστη δυνατόν να αποδειχθεί ότι συνεχίστηκε η πρόκληση σημαντικής ζημίας. Ωστόσο, η έρευνα σχετικά με την πιθανότητα επανάληψης της ζημίας έδειξε ότι ορισμένοι παράγοντες, όπως η αναξιοποίητη παραγωγική ικανότητα που υπάρχει στις ΗΠΑ, οι μειωμένες ευκαιρίες πωλήσεων MEG και η κατάσταση της αιθανολαμίνης τόσο σε παγκόσμιο όσο και σε κοινοτικό επίπεδο, υποδηλώνουν πιθανότητα επανάληψης της πρόκλησης ζημίας σε μεσοπρόθεσμο επίπεδο.(114) Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, πρέπει να διατηρηθεί η ισχύς των μέτρων αντιντάμπινγκ που εφαρμόζονται στις εισαγωγές αιθανολαμινών καταγωγής Ηνωμένων Πολιτειών της Αμερικής, μέτρων τα οποία επιβλήθηκαν με τον κανονισμό (ΕΚ) αριθ. 1603/2000 του Συμβουλίου, όπως αυτός τροποποιήθηκε τελευταία με ανακοίνωση σχετική με τον ατομικό δασμό αντιντάμπινγκ που ισχύει για την εταιρεία INEOS[7]. Κρίνεται επίσης ότι τα μέτρα πρέπει να διατηρηθούν για μια πρόσθετη περίοδο δύο ετών.(115) Από τη μία πλευρά, υπάρχει πιθανότητα επανάληψης του ζημιογόνου ντάμπινγκ, όπως προκύπτει από τα ακόλουθα στοιχεία: (i) το ντάμπινγκ από τους αμερικανούς παραγωγούς-εξαγωγείς συνεχίστηκε παρά τα ισχύοντα μέτρα· και (ii) αναμένεται αύξηση των εισαγωγών στην Κοινότητα λόγω της υπάρχουσας πλεονάζουσας παραγωγικής ικανότητας ύψους 90.000 τόνων στις ΗΠΑ, η οποία θα καταστεί εκ νέου διαθέσιμη έως το τέλος του 2006 και για την οποία δεν υπάρχει αντίστοιχη εγχώρια ζήτηση. Επιπροσθέτως, ο κυριότερος μη συνεργασθείς αμερικανός παραγωγός, ο οποίος υπόκειται σήμερα στον υψηλότερο δασμό αντιντάμπινγκ και, επομένως, έχει το μεγαλύτερο κίνητρο επιστροφής στην κοινοτική αγορά σε περίπτωση λήξης της ισχύος των μέτρων, διαθέτει το αναγκαίο δίκτυο διανομής, διότι πωλεί άλλα χημικά προϊόντα στην κοινοτική αγορά.(116) Από την άλλη πλευρά, η αμερικανική πλεονάζουσα παραγωγική ικανότητα αναμένεται να εξαφανιστεί σταδιακά κατά το


text: 2010, ενώ οι αυξήσεις παραγωγικής ικανότητας τις οποίες προγραμματίζει ένας από τους συνεργασθέντες αμερικανούς παραγωγούς-εξαγωγείς στην Κοινότητα αναμένεται να υλοποιηθούν κατά τα τέλη του 2008, δηλαδή σε δύο χρόνια. Το τελευταίο στοιχείο, σε συνδυασμό με τη συνεχιζόμενη αβεβαιότητα όσον αφορά την επίδραση που θα έχει η εξέλιξη των τιμών του πετρελαίου στο κόστος παραγωγής και την αποδοτικότητα του κοινοτικού κλάδου παραγωγής, δικαιολογούν τον περιορισμό της παράτασης των μέτρων στα δύο έτη.(117) Μετά την εν λόγω διετή περίοδο η Επιτροπή, αν το κρίνει σκόπιμο, θα κινήσει αυτεπαγγέλτως νέα έρευνα επανεξέτασης, στην οποία θα εφαρμοστεί το άρθρο 11 του βασικού κανονισμού,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Επιβάλλεται οριστικός δασμός αντιντάμπινγκ στις εισαγωγές αιθανολαμινών που υπάγονται στους κωδικούς ΣΟ ex 2922 11 00 (μονοαιθανολαμίνη) (κωδικός TARIC 2922 11 00 10), ex 2922 12 00 (διαιθανολαμίνη) (κωδικός TARIC 2922 12 00 10) και 2922 13 10 (τριαιθανολαμίνη), καταγωγής Ηνωμένων Πολιτειών της Αμερικής.2. Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή «ελεύθερο στα σύνορα της Κοινότητας», πριν από την επιβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που απαριθμούνται κατωτέρω, καθορίζεται ως εξής:Χώρα | Εταιρεία | Ειδικός πάγιος δασμός |Ηνωμένες Πολιτείες της Αμερικής | The Dow Chemical Corporation 2030 Dow Center Midland, Michigan 48674, USA (Πρόσθετος κωδικός TARIC A115) | 59,25 ευρώ ανά τόνο |INEOS Americas LLC 7770 Rangeline Road Theodore, Alabama 36582, USA (Πρόσθετος κωδικός TARIC A145) | 69,40 ευρώ ανά τόνο |Huntsman Chemical Corporation 3040 Post Oak Boulevard PO Box 27707 Houston, Texas 77056 (Πρόσθετος κωδικός TARIC A116) | 111,25 ευρώ ανά τόνο |Όλες οι άλλες εταιρείες (Πρόσθετος κωδικός TARIC A999) | 111,25 ευρώ ανά τόνο |3. Εκτός εάν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.4. Στις περιπτώσεις στις οποίες τα εμπορεύματα έχουν υποστεί ζημία πριν από τη θέση τους σε ελεύθερη κυκλοφορία και, κατά συνέπεια, εφόσον η πράγματι πληρωθείσα ή πληρωτέα τιμή υπολογίζεται αναλογικά για τον καθορισμό της δασμολογητέας αξίας, σύμφωνα με το άρθρο 145 του κανονισμού (EΟΚ) αριθ. 2454/93 της Επιτροπής, το ποσό του δασμού αντιντάμπινγκ, το οποίο υπολογίζεται με βάση τα προαναφερθέντα ποσά, μειώνεται κατ' αναλογία της πράγματι πληρωθείσας ή πληρωτέας τιμής.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης και εφαρμόζεται για περίοδο 2 ετών.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρο ς [1] ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).[2] ΕΕ L 28 της 2.2.1994, σ. 40.[3] ΕΕ L 185 της 25.7.2000, σ. 1.[4] ΕΕ C 306 της 10.12.2002, σ. 2.[5] ΕΕ C 276 της 11.11.2004, σ. 2.[6] ΕΕ C 183 της 26.7.2005, σ. 13.[7] ΕΕ C 306 της 10.12.2002, σ. 2.


text:
 Avis juridique important
 |
 52001PC0173
 Πρόταση Κανονισμού του Συμβουλίου σχετικά με τη σύναψη του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών, για την περίοδο από 28 Φεβρουαρίου 2001 έως 27 Φεβρουαρίου 2004 /* COM/2001/0173 τελικό - CNS 2001/0088 */
 Επίσημη Εφημερίδα αριθ. 180 E της 26/06/2001 σ. 0319 - 0324
 Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με τη σύναψη του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών, για την περίοδο από 28 Φεβρουαρίου 2001 έως 27 Φεβρουαρίου 2004(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο συνημμένο στη συμφωνία μεταξύ της ΕΚ και των Νήσων Κομορών πρωτόκολλο έληξε στις 27.02.2001. Στις 13.12.2000 μονογραφήθηκε νέο πρωτόκολλο μεταξύ των δύο μερών, για να καθορισθούν οι τεχνικοί και οικονομικοί όροι των αλιευτικών δραστηριοτήτων των σκαφών της ΕΚ στα ύδατα των Νήσων Κομορών για την περίοδο από 28.02.2001 έως 27.02.2004.Η Επιτροπή προτείνει στη βάση αυτή να εγκρίνει το Συμβούλιο με κανονισμό το πρωτόκολλο που καθορίζει τις αλιευτικές δυνατότητες και τους σχετικούς τεχνικούς και οικονομικούς όρους, οι οποίοι έχουν συμφωνηθεί μεταξύ της ΕΚ και των Νήσων Κομορών για την περίοδο από 28.02.2001 έως 27.02.2004.Μια πρόταση απόφασης του Συμβουλίου για την προσωρινή εφαρμογή του νέου πρωτοκόλλου, έως ότου τεθεί οριστικά σε ισχύ, υπόκειται σε χωριστή διαδικασία.2001/0088(CNS)Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με τη σύναψη του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών, για την περίοδο από 28 Φεβρουαρίου 2001 έως 27 Φεβρουαρίου 2004ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου [1],[1] ΕΕ αριθ.Εκτιμώντας τα εξής:(1) Σύμφωνα με τη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών [2], τα δύο μέρη προέβησαν σε διαπραγματεύσεις για να καθορίσουν τις τροποποιήσεις ή τις συμπληρώσεις που πρέπει να συμπεριληφθούν στη συμφωνία κατά το τέλος της περιόδου εφαρμογής του πρωτοκόλλου που προσαρτάται σ'αυτήν.[2] ΕΕ L 137 της 2.6.1998, σ. 19(2) Μετά τις διαπραγματεύσεις αυτές, στις 13 Δεκεμβρίου 2000 μονογραφήθηκε ένα νέο πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στην προαναφερθείσα συμφωνία, για την περίοδο από 28ης Φεβρουαρίου 2001 έως 27 Φεβρουαρίου 2004.(3) Είναι προς το συμφέρον της Κοινότητας να εγκριθεί το εν λόγω πρωτόκολλο.(4) Πρέπει να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών με βάση την παραδοσιακή κατανομή των αλιευτικών δυνατοτήτων στο πλαίσιο της αλιευτικής συμφωνίας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Εγκρίνεται εξ ονόματος της Κοινότητας το πρωτόκολλο που καθορίζει,


text: για την περίοδο από τις 28 Φεβρουαρίου 2001 έως τις 27 Φεβρουαρίου 2004, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών.Το κείμενο του πρωτοκόλλου επισυνάπτεται στον παρόντα κανονισμό.Άρθρο 2Οι αλιευτικές δυνατότητες που καθορίζονται στο πρωτόκολλο κατανέμονται μεταξύ των κρατών μελών με την ακόλουθη μέθοδο:α) θυνναλιευτικά γρι-γρι: Ισπανία: 18 σκάφηΓαλλία: 21 σκάφηΙταλία: 1 σκάφοςβ) παραγαδιάρικα επιφανείας: Ισπανία 20 σκάφηΠορτογαλία 5 σκάφηΕάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.Άρθρο 3Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα.Άρθρο 4Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΡΩΤΟΚΟΛΛΟ που καθορίζει, για την περίοδο από 28 Φεβρουαρίου 2001 έως 27 Φεβρουαρίου 2004, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων ΚομορώνΆρθρο 1Κατ' εφαρμογή του άρθρου 2 της συμφωνίας και για περίοδο τριών ετών από τις 28 Φεβρουαρίου 2001, χορηγούνται άδειες που επιτρέπουν την ταυτόχρονη άσκηση της αλιείας στα ύδατα των Νήσων Κομορών σε 40 θυνναλιευτικά γρι-γρι που διαθέτουν ψυκτικές εγκαταστάσεις και σε 25 παραγαδιάρικα επιφανείας.Άρθρο 21. Η χρηματική αντιπαροχή για τις αλιευτικές δυνατότητες που προβλέπονται στο άρθρο 1 καθορίζεται ετησίως σε 350 250 ευρώ (εκ των οποίων 140 000 ευρώ χρηματική αποζημίωση, καταβλητέα το αργότερο την 1η Σεπτεμβρίου κάθε έτους, και 210 250 ευρώ για τις ενέργειες που αναφέρονται στο άρθρο 3 του παρόντος πρωτοκόλλου).2. Η χρηματική αντιπαροχή καλύπτει 4 670 τόνους αλιευμάτων ετησίως στα ύδατα των Κομορών νήσων. Εάν η ποσότητα τονοειδών που αλιεύουν τα κοινοτικά σκάφη στα ύδατα των νήσων Κομορών υπερβαίνει την εν λόγω ποσότητα τότε το προαναφερθέν ποσό αυξάνεται ανάλογα.3. Η χρηματική αποζημίωση κατατίθεται σε λογαριασμό που υποδεικνύει η κυβέρνηση των Κομορών νήσων, υπέρ του Δημοσίου.4. Η διάθεση της εν λόγω αποζημίωσης υπάγεται στην αποκλειστική αρμοδιότητα της κυβέρνησης των Κομορών νήσων.Άρθρο 3Από το ποσό της χρηματικής αντιπαροχής που προβλέπεται στο άρθρο 2 παράγραφος 1, θα χρηματοδοτηθούν οι ακόλουθες ενέργειες μέχρι ποσού 210 250 ευρώ ετησίως, σύμφωνα με την κάτωθι κατανομή:(1) συνδρομή για την ανάπτυξη της αλιείας μικρής κλίμακας: 126 000 ευρώ.(2) χρηματοδότηση επιστημονικών και τεχνικών προγραμμάτων και θεσμική υποστήριξη στις δομές του αρμόδιου για την αλιεία Υπουργείου και στις δομές που είναι αρμόδιες για την εποπτεία της αλιείας: 31 600 ευρώ.(3) συμμετοχή των αντιπροσώπων των Κομορών νήσων στις διεθνείς συναντήσεις για την αλιεία, εισφορά των Κομορών νήσων στους περιφερειακούς οργανισμούς αλιείας και χρηματοδότηση υποτροφιών για σπουδές και πρακτική εξάσκηση στον τομέα της αλιείας: 52 650 ευρώ.Οι προς χρηματοδότηση ενέργειες αποφασίζονται από το αρμόδιο για την αλιεία Υπουργείο, που ενημερώνει σχετικά την Επιτροπή.Τα ποσά


text: των εδαφίων 1 και 2 τίθενται στη διάθεση των αντίστοιχων δομών, το αργότερο την 1η Σεπτεμβρίου κάθε έτους, και κατατίθενται στους τραπεζικούς λογαριασμούς των αρμοδίων αρχών των Κομορών νήσων, με βάση τον προγραμματισμό για την απορρόφησή τους.Τα ποσά του εδαφίου 3 καταβάλλονται σύμφωνα με το ρυθμό απορρόφησής τους.Το αρμόδιο για την αλιεία Υπουργείο διαβιβάζει κάθε χρόνο στην αντιπροσωπεία της Ευρωπαϊκής Επιτροπής στις Κομόρες νήσους, το αργότερο τρεις μήνες μετά την ημερομηνία της υπογραφής του πρωτοκόλλου, ετήσια έκθεση για την υλοποίηση των ενεργειών και για τα επιτευχθέντα αποτελέσματα. Η Ευρωπαϊκή Επιτροπή επιφυλάσσεται του δικαιώματος να ζητήσει από το αρμόδιο για την αλιεία Υπουργείο κάθε συμπληρωματική πληροφορία για τα αποτελέσματα αυτά και να επανεξετάσει τις σχετικές πληρωμές σε συνάρτηση με την υλοποίηση αυτών των ενεργειών.Άρθρο 4Στην περίπτωση που η Κοινότητα παραλείψει να πραγματοποιήσει τις πληρωμές που προβλέπονται στα άρθρα 2 και 3, είναι δυνατόν να ανασταλεί η εφαρμογή της συμφωνίας αλιείας.Άρθρο 5Σε περίπτωση που σοβαροί λόγοι αποκλείουν την άσκηση των αλιευτικών δραστηριοτήτων στην ΑΟΖ των Κομορών νήσων, η καταβολή της χρηματικής αντιπαροχής μπορεί να ανασταλεί από την Ευρωπαϊκή Κοινότητα, αφού προηγηθούν διαβουλεύσεις, εάν είναι δυνατό, μεταξύ των δύο μερών.Η καταβολή της χρηματικής αντιπαροχής θα επαναληφθεί με την επιστροφή στην ομαλότητα και μετά από διαβουλεύσεις των δύο μερών, που θα επιβεβαιώσουν ότι η κατάσταση μπορεί να επιτρέψει την επανάληψη των αλιευτικών δραστηριοτήτων.Άρθρο 6Το πρωτόκολλο που επισυνάπτεται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών καταργείται και αντικαθίσταται από το παρόν πρωτόκολλο.Άρθρο 7Το παρόν πρωτόκολλο αρχίζει να ισχύει από την ημερομηνία της υπογραφής του.Εφαρμόζεται από τις 28 Φεβρουαρίου 2001.ΠΑΡΑΡΤΗΜΑΟΡΟΙ ΓΙΑ ΤΗΝ ΑΣΚΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΣΤΑ ΥΔΑΤΑ ΤΩΝ ΝΗΣΩΝ ΚΟΜΟΡΩΝ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ1. Διατυπώσεις για την υποβολή αίτησης και για την έκδοση αδειώνΗ διαδικασία για την υποβολή αίτησης και για την έκδοση αδειών που επιτρέπουν στα σκάφη της Κοινότητας να αλιεύουν στα ύδατα των Νήσων Κομορών, είναι η ακόλουθη:1.1 Η Ευρωπαϊκή Επιτροπή υποβάλλει, μέσω του αντιπροσώπου της στις Νήσους Κομόρες στο αρμόδιο για την αλιεία υπουργείο των Νήσων Κομορών, αίτηση του εφοπλιστή που επιθυμεί να ασκήσει αλιευτική δραστηριότητα βάσει της παρούσας συμφωνίας, για την έκδοση αδείας για κάθε σκάφος, είκοσι τουλάχιστον ημέρες πριν από την ημερομηνία έναρξης της επιθυμητής περιόδου ισχύος. Η αίτηση πρέπει να υποβάλλεται με έντυπο που προβλέπεται για το σκοπό αυτό από τις Νήσους Κομόρες σύμφωνα με το υπόδειγμα που επισυνάπτεται.1.2 Η άδεια χορηγείται στον εφοπλιστή για ένα συγκεκριμένο σκάφος. Με αίτηση της Ευρωπαϊκής Επιτροπής, η άδεια για ένα σκάφος είναι δυνατόν, σε περιπτώσεις ανωτέρας βίας, να αντικαθίσταται με άδεια για άλλο σκάφος της Κοινότητας.1.3 Η άδεια παραδίδεται από το αρμόδιο για την αλιεία υπουργείο των Κομορών νήσων στον αντιπρόσωπο της Ευρωπαϊκής Επιτροπής στις Κομόρες νήσους.1.4 Το πρωτότυπο της άδειας πρέπει να διατηρείται μονίμως επί του σκάφους. εντούτοις η αλιευτική δραστηριότητα επιτρέπεται αμέσως μετά την παραλαβή της κοινοποίησης της πληρωμής της προκαταβολής που αποστέλλεται από την Ευρωπαϊκή Επιτροπή στο αρμόδιο για την αλιεία υπουργείο των Νήσων Κομορών. Εξάλλου, εν αναμονή της παραλαβής του πρωτοτύπου εγγράφου


text: της αδείας, αντίγραφο της ήδη εκδοθείσας άδειας μπορεί να αποστέλλεται με τηλεομοιοτυπία για να φυλαχθεί επί του σκάφους.1.5 Οι άδειες ισχύουν για περίοδο ενός έτους. Είναι ανανεώσιμες.1.6 Τα τέλη για τη χορήγηση αδείας καθορίζονται σε 25 ευρώ ανά τόνο αλιευμάτων τόνου στα ύδατα των Κομορών νήσων.1.7 Οι άδειες εκδίδονται με εκ των προτέρων καταβολή στις Κομόρες νήσους, κατ'αποκοπή ποσού 2250 ευρώ ετησίως ανά θυνναλιευτικό γρι-γρι, 1375 ευρώ ετησίως ανά παραγαδιάρικο επιφανείας άνω των 150 ΚΟΧ και 1000 ευρώ ετησίως ανά παραγαδιάρικο επιφανείας κάτω των 150 ΚΟΧ.1.8 Οι αρχές των νήσων Κομορών ανακοινώνουν, πριν από την έναρξη ισχύος της συμφωνίας, τις λεπτομέρειες που αφορούν την πληρωμή του τέλους για τη χορήγηση αδείας, και ιδιαίτερα τις πληροφορίες σχετικά με τον τραπεζικό λογαριασμό και το νόμισμα που πρέπει να χρησιμοποιηθεί.2. Δήλωση των αλιευμάτων και εκκαθάριση των οφειλομένων από τους εφοπλιστές τελώνΟ πλοίαρχος συμπληρώνει δελτίο αλιείας για κάθε αλιευτική περίοδο στην αλιευτική ζώνη των Νήσων Κομορών, σύμφωνα με το υπόδειγμα που περιλαμβάνεται στο προσάρτημα 2. Το έντυπο αυτό, ενδεχομένως, θα αντικατασταθεί κατά την εφαρμογή του ισχύοντος πρωτοκόλλου από οποιοδήποτε άλλο έγγραφο που καταρτίζεται για τον ίδιο σκοπό από διεθνή οργανισμό που είναι υπεύθυνος για την αλιεία του τόνου στον Ινδικό Ωκεανό.Τα δελτία, που πρέπει να είναι ευανάγνωστα και να φέρουν την υπογραφή του πλοιάρχου, αποστέλλονται προς επεξεργασία στο IRD (Institut de Recherche et Dιveloppement), στο ΙΕΟ (Instituto Espaρol de Oceanografνa) και στο IPIMAR (Instituto de Investigaηγo das Pescas e do Mar) eντός προθεσμίας ενός μηνός από το πέρας κάθε ημερολογιακού τριμήνου.Σε περίπτωση μη τήρησης των διατάξεων αυτών, το αρμόδιο για την αλιεία υπουργείο των Νήσων Κομορών επιφυλάσσεται του δικαιώματος να αναστείλει την ισχύ της άδειας του υπό κατηγορία σκάφους μέχρι την ολοκλήρωση των απαιτουμένων διατυπώσεων και να επιβάλει τις από την εθνική νομοθεσία προβλεπόμενες κυρώσεις.Τα κράτη μέλη ανακοινώνουν στην Ευρωπαϊκή Επιτροπή, πριν τις 15 Απριλίου, το βάρος των αλιευμάτων για το παρελθόν έτος, όπως αυτό επιβεβαιώθηκε από τα επιστημονικά ινστιτούτα. Με βάση τα ανωτέρω, η Επιτροπή καταρτίζει την κατάσταση των τελών που οφείλονται στα πλαίσια μιας ετήσιας αλιευτικής περιόδου και τη διαβιβάζει στο αρμόδιο για την αλιεία υπουργείο των Νήσων Κομορών για τη διατύπωση παρατηρήσεων.Η αναλυτική κατάσταση των τελών κοινοποιείται από την Ευρωπαϊκή Επιτροπή στους εφοπλιστές το αργότερο μέχρι το τέλος Απριλίου και οι εφοπλιστές διαθέτουν προθεσμία 30 ημερών για να εκπληρώσουν τις οικονομικές υποχρεώσεις τους. Εάν το οφειλόμενο ποσό για τις πραγματοποιηθείσες αλιευτικές δραστηριότητες είναι μικρότερο από το ποσό της προκαταβολής, το αντίστοιχο υπόλοιπο δεν επιστρέφεται στον εφοπλιστή.3. Επιθεώρηση και έλεγχοςΤα σκάφη της Κοινότητας που αλιεύουν στη ζώνη των Κομορών νήσων επιτρέπουν και διευκολύνουν την επιβίβαση επί του σκάφους και την εκπλήρωση των καθηκόντων κρατικών υπαλλήλων των Κομορών νήσων, οι οποίοι είναι επιφορτισμένοι με την επιθεώρηση και τον έλεγχο των αλιευτικών δραστηριοτήτων. Η παρουσία των υπαλλήλων αυτών επί του σκάφους δεν δύναται να υπερβαίνει τον χρόνο που είναι απαραίτητος για τη δειγματοληπτική επαλήθευση των αλιευμάτων καθώς και για οποιαδήποτε άλλη, σχετική με την αλιευτική δραστηριότητα, επιθεώρηση.4. ΠαρατηρητέςΤα θυνναλιευτικά, μετά από αίτηση του αρμόδιου για την αλιεία υπουργείου των Νήσων Κομορών, επιβιβάζουν στο σκάφος


text: παρατηρητή, ο οποίος ορίζεται από το εν λόγω υπουργείο και έχει ως αποστολή τον έλεγχο των αλιευμάτων που αλιεύθηκαν στα ύδατα των Νήσων Κομορών. Στον παρατηρητή παρέχονται όλες οι απαραίτητες διευκολύνσεις για την άσκηση των καθηκόντων του, συμπεριλαμβανομένης της πρόσβασης σε χώρους και έγγραφα. Ο παρατηρητής δεν παραμένει στο σκάφος μεγαλύτερο διάστημα από το απαιτούμενο για την εκπλήρωση της αποστολής του. Στους παρατηρητές παρέχεται, ενόσω βρίσκονται επί του σκάφους, κατάλληλη διατροφή και καλές συνθήκες παραμονής. Όταν το θυνναλιευτικό στο οποίο επιβαίνει παρατηρητής από τις Νήσους Κομόρες εγκαταλείψει τα ύδατα των Νήσων Κομορών, λαμβάνονται όλα τα μέτρα για την επιστροφή του παρατηρητή, το συντομότερο δυνατό, στις Νήσους Κομόρες με έξοδα του εφοπλιστή.5. ΑνακοινώσειςΤα σκάφη ανακοινώνουν απευθείας και χωρίς καθυστέρηση στο αρμόδιο για την αλιεία υπουργείο των Νήσων Κομορών την ημερομηνία και την ώρα εισόδου και εξόδου από τη ζώνη αλιείας των Νήσων Κομορών και εντός τριών ωρών μετά από κάθε είσοδο και έξοδο από τη ζώνη αλιείας και κάθε τρεις ημέρες κατά τη διάρκεια των αλιευτικών τους δραστηριοτήτων στα ύδατα των Νήσων Κομορών, τη θέση τους και τα αλιεύματα που έχουν στο σκάφος. Οι ανακοινώσεις αυτές πραγματοποιούνται κατά προτεραιότητα με τηλεομοιοτυπία και, για τα σκάφη που δεν διαθέτουν, με ασύρματο.Το αρμόδιο για την αλιεία υπουργείο των Νήσων Κομορών ανακοινώνει τον αριθμό τηλεομοιοτυπίας και τη συχνότητα του ασυρμάτου κατά τη χορήγηση της αδείας.Αντίγραφο των ανακοινώσεων με τηλεομοιοτυπία ή της εγγραφής των ανακοινώσεων με ασύρματο, κρατούν το αρμόδιο για την αλιεία υπουργείο των Νήσων Κομορών και οι εφοπλιστές έως ότου εγκριθεί από κάθε ένα από τα δύο μέρη, η οριστική εκκαθάριση των τελών που αναφέρονται στο σημείο 2.Σκάφος που εντοπίζεται να αλιεύει χωρίς να έχει ενημερώσει το αρμόδιο για την αλιεία υπουργείο των Νήσων Κομορών θεωρείται σκάφος χωρίς άδεια.6. Αλιευτικές ζώνεςΓια να μην παρακωλύεται η αλιεία μικρής κλίμακας στα ύδατα των Νήσων Κομορών, δεν επιτρέπεται να αλιεύουν τα κοινοτικά θυνναλιευτικά εντός των ορίων 10 ναυτικών μιλίων γύρω από κάθε νήσο ούτε σε ακτίνα 3 ναυτικών μιλίων γύρω από τα συστήματα συγκέντρωσης ιχθύων (DCP), τα οποία έχει τοποθετήσει το αρμόδιο για την αλιεία υπουργείο των Νήσων Κομορών και η θέση των οποίων έχει ανακοινωθεί στον αντιπρόσωπο της Ευρωπαϊκής Επιτροπής στις Νήσους Κομόρες.Οι διατάξεις αυτές μπορούν να αναθεωρηθούν από τη Μεικτή Επιτροπή που αναφέρεται στο άρθρο 7 της συμφωνίας.7. Κυριότητα των σπάνιων ειδώνΚοιλάκανθοι (Latimeria chalumnae) που αλιεύονται από σκάφος της Κοινότητας, το οποίο έχει άδεια αλιείας στα ύδατα των Νήσων Κομορών βάσει της συμφωνίας, ανήκουν κατά κυριότητα στις Νήσους Κομόρες και πρέπει να επιστρέφονται, το συντομότερο δυνατό και στην καλύτερη δυνατή κατάσταση, χωρίς έξοδα, στις λιμενικές αρχές του Moroni ή του Mutsamudu ή του Mohιli.8. ΜεταφορτώσειςΟι εφοπλιστές πλοίων της Κοινότητας θα λαμβάνουν υπόψη την ύπαρξη της λιμενικής υποδομής των Νήσων Κομορών για την πραγματοποίηση ενδεχομένων μεταφορτώσεων.9. Διαδικασία κράτησης1. Διαβίβαση των πληροφοριώνΤο αρμόδιο για την αλιεία Υπουργείο των Νήσων Κομορών ενημερώνει την Αντιπροσωπεία και το κράτος σημαίας, εντός 48 ωρών το πολύ, για κάθε κράτηση αλιευτικού σκάφους της Κοινότητας που αλιεύει στο πλαίσιο της αλιευτικής συμφωνίας, η οποία έχει συμβεί στην αλιευτική ζώνη των Νήσων Κομορών


text: και διαβιβάζει συνοπτική έκθεση των περιστάσεων και των λόγων που οδήγησαν στην εν λόγω κράτηση. Επίσης, η Αντιπροσωπεία και το κράτος σημαίας ενημερώνονται για την εξέλιξη των διαδικασιών και των κυρώσεων που έχουν αποφασιστεί.2. Διακανονισμός της κράτησηςΣύμφωνα με τις διατάξεις του νόμου για την αλιεία και των σχετικών κανονισμών, η παράβαση μπορεί να ρυθμιστεί:α) είτε με συμβιβασμό, και στην περίπτωση αυτή το ύψος του προστίμου καθορίζεται σύμφωνα με τις διατάξεις του νόμου στο εσωτερικό μιας ψαλίδας που περιλαμβάνει ένα ελάχιστο και ένα ανώτατο όριο, που προβλέπονται στη νομοθεσία των Νήσων Κομορών.β) είτε διά της δικαστικής οδού, σε περίπτωση που η υπόθεση δεν μπόρεσε να ρυθμιστεί με συμβιβασμό, σύμφωνα με τις διατάξεις που προβλέπονται από το νόμο των Νήσων Κομορών.3. Επιτυγχάνεται η απελευθέρωση του πλοίου και το πλήρωμά του λαμβάνει την άδεια να εγκαταλείψει τον λιμένα:α) είτε μόλις εκπληρωθούν οι υποχρεώσεις που απορρέουν από τη διαδικασία συμβιβασμού κατόπιν προσκόμισης της απόδειξης διακανονισμού.β) είτε μετά από κατάθεση τραπεζικής εγγύησης, έως ότου ολοκληρωθεί η δικαστική διαδικασία, με την προσκόμιση βεβαίωσης για την κατάθεση της εγγύησης.Προσάρτημα 1ΑΙΤΗΣΗ ΓΙΑ ΧΟΡΗΓΗΣΗ ΑΛΙΕΥΤΙΚΗΣ ΑΔΕΙΑΣ ΣΕ ΞΕΝΟ ΣΚΑΦΟΣΌνομα του αιτούντος: .Διεύθυνση του αιτούντος: .Όνομα και διεύθυνση του ναυλωτή του σκάφους, σε περίπτωση που είναι άλλο από το ανωτέρω: .Όνομα και διεύθυνση εκπροσώπου (πράκτορα) στις νήσους Κομόρες: .Όνομα του σκάφους: .Τύπος του σκάφους: .Χώρα νηολόγησης: .Λιμένας και αριθμός νηολόγησης: .Εξωτερικά στοιχεία αναγνώρισης του σκάφους: .Διακριτικό κλήσεως ασυρμάτου και συχνότητα: .Μήκος του σκάφους: .Πλάτος του σκάφους: .Τύπος και ισχύς κινητήρα: .Ολική χωρητικότητα του σκάφους: .Καθαρή χωρητικότητα του σκάφους: .Ελάχιστος αριθμός πληρώματος: .Τύπος ασκούμενης αλιείας: .Είδη ιχθύων που προβλέπεται να αλιευθούν: .Αιτούμενη περίοδος ισχύος: .Ο υπογεγραμμένος, πιστοποιώ ότι οι ανωτέρω πληροφορίες είναι ορθέςΗμερομηνία . Υπογραφή .Προσάρτημα 2>ΘΕΣΗ ΠIΝΑΚΑ>ΔΗΜΟΣΙΟΝΟΜΙΚΟ ΔΕΛΤΙΟ1. ΤΙΤΛΟΣ ΤΟΥ ΜΕΤΡΟΥ: Νέο πρωτόκολλο που καθορίζει τις αλιευτικές δυνατότητες και την χρηματική αντιπαροχή για την αλιευτική συμφωνία EΚ/Ισλαμικής Ομοσπονδιακής Δημοκρατίας (ΙΟΔ) των Κομορών2. ΣΧΕΤΙΚΟ ΚΟΝΔΥΛΙ ΤΟΥ ΠΡΟΫΠΟΛΟΓΙΣΜΟΥ: B7-80003. ΝΟΜΙΚΗ ΒΑΣΗ: Άρθρο 37 της Συνθήκης, σε συνδυασμό με το άρθρο 300 παράγραφος 2 και παράγραφος 3 πρώτο εδάφιο.Συμφωνία EΚ/ΙΟΔ των Κομορών (ΕΕ L 137 της 2.6.1988)4. ΠΕΡΙΓΡΑΦΗ ΤΟΥ ΜΕΤΡΟΥ:4.1 Γενικός στόχος του μέτρου: πρωτόκολλο και παράρτημα για περίοδο 3 ετών.4.2 Περίοδος που καλύπτεται από το μέτρο και λεπτομέρειες που προβλέπονται για την ανανέωσή τουΠερίοδος: από 28 Φεβρουαρίου 2001 έως 27 Φεβρουαρίου 2004. Διατάξεις ανανέωσης με διαπραγματεύσεις πριν από την λήξη του πρωτοκόλλου.5. ΚΑΤΑΤΑΞΗ ΤΗΣ ΔΑΠΑΝΗΣ/ΕΣΟΔΟΥ5.1 ΔΠ5.2 ΥΔ5.3 Τύπος των σχετικών εσόδων6. ΤΥΠΟΣ ΤΗΣ ΔΑΠΑΝΗΣ-Λοιπά: χρηματική αντιπαροχή υπέρ τρίτης χώρας ως αντάλλαγμα των αλιευτικών δυνατοτήτων που χορηγήθηκαν από αυτήν και έχουν εγγραφεί στο πρωτόκολλο.7. ΔΗΜΟΣΙΟΝΟΜΙΚΗ ΕΠΙΠΤΩΣΗ7.1 Τρόπος υπολογισμού του συνολικού κόστους του μέτρου (σχέση μεταξύ του ατομικού και του συνολικού κόστους)Κόστος του τόννου ανά τόνο: // 75 ευρώΕτήσιο βάρος αναφοράς: // 4670 τόνοιΟλικό ετήσιο κόστος: // 350 250 ευρώΟλικό κόστος κατά τη διάρκεια του πρωτοκόλλου (3 έτη): // 1 050 750 ευρώ7.2 Κατανομή ανά στοιχείο του κόστους του μέτρουτρέχοντα ευρώ>ΘΕΣΗ ΠIΝΑΚΑ>7.3 Χρονοδιάγραμμα πιστώσεων ανάληψης υποχρεώσεων και πληρωμώντρέχοντα ευρώ>ΘΕΣΗ ΠIΝΑΚΑ>8. ΠΡΟΒΛΕΠΟΜΕΝΕΣ ΔΙΑΤΑΞΕΙΣ ΚΑΤΑ ΤΗΣ ΑΠΑΤΗΣΕπειδή οι χρηματικές συνεισφορές δίνονται από την Κοινότητα ως άμεση αντιπαροχή για τις προσφερόμενες αλιευτικές δυνατότητες, η τρίτη χώρα τις


text: χρησιμοποιεί κατά βούληση.Εντούτοις, υπάρχει η υποχρέωση να υποβάλλει στην Κοινότητα εκθέσεις, σύμφωνα με τις λεπτομέρειες που προβλέπονται στο πρωτόκολλο, για τη χρήση ορισμένων πιστώσεων. Στην περίπτωση των Κομορών, όλα τα μέτρα που αναφέρονται στο άρθρο 3 του πρωτοκόλλου, υπόκεινται στην υποχρέωση υποβολής ετήσιας έκθεσης για την εφαρμογή τους και τα αποτελέσματά τους. Η Επιτροπή επιφυλάσσεται του δικαιώματος να ζητήσει συμπληρωματικές πληροφορίες για τα αποτελέσματα αυτά και να επανεξετάσει τις πληρωμές σε συνάρτηση με την υλοποίηση των ενεργειών. Εξάλλου, πρέπει να σημειωθεί ότι τα ποσά που αναφέρονται στο άρθρο 3 (ενέργειες με συγκεκριμένους στόχους) καταβάλλονται στις αρχές των Κομορών μόνο βάσει προγραμματισμού της χρησιμοποίησής τους.Επίσης, τα κράτη μέλη των οποίων τα σκάφη αλιεύουν στο πλαίσιο της συμφωνίας οφείλουν να πιστοποιούν προς την Επιτροπή την ακρίβεια των στοιχείων που αναγράφονται στα πιστοποιητικά καταμέτρησης των σκαφών, κατά τρόπον ώστε τα τέλη έκδοσης αδειών να μπορούν να υπολογίζονται σε εγγυημένη βάση. Προς τούτο, η συμφωνία περιλαμβάνει για τα κοινοτικά σκάφη την υποχρέωση να συμπληρώνουν δηλώσεις αλιευμάτων.9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣΤο μοναδιαίο κόστος κάθε αλιευόμενου τόνου τόννου είναι 75 ευρώ καταβλητέα από την Κοινότητα και 25 ευρώ καταβλητέα από τους εφοπλιστές (στο προηγούμενο πρωτόκολλο, το μοναδιαίο κόστος ήταν 80 ευρώ για την Κοινότητα και 20 ευρώ για τους εφοπλιστές αντιστοίχως). Η μέση εμπορική αξία του τόννου είναι περίπου 1000 ευρώ ανά τόνο.Ένα χαρακτηριστικό της αλιείας τόννου, άμεσα συνδεδεμένο με τον άκρως μεταναστευτικό χαρακτήρα του ψαριού, είναι ότι το πραγματικό επίπεδο των αλιευμάτων σε μία συγκεκριμένη ζώνη μπορεί να παρουσιάζει διακυμάνσεις πολύ σημαντικές από την μία περίοδο αλιείας στην άλλη.Τα αλιεύματα του κοινοτικού στόλου που πραγματοποιούνται στα ύδατα της τρίτης χώρας δεν είναι επομένως γνωστά εκ των προτέρων. Για τον λόγο αυτό και όπως σε κάθε άλλη συμφωνία αλιείας τόννου, η Κοινότητα καταβάλλει ένα κατ'αποκοπή ποσό που είναι ευθέως ανάλογο με το αναμενόμενο βάρος αλιευμάτων («βάρος αναφοράς»), που καθορίζεται με βάση το μέσο όρο των αλιευμάτων που διαπιστώθηκαν κατά τη διάρκεια των προηγούμενων ετών, αναπροσαρμοσμένων, ενδεχομένως, σε συνάρτηση με τον αριθμό των σκαφών που επιτρέπεται να αλιεύουν. Εάν υπάρχει υπέρβαση του αναμενόμενου βάρους αλιευμάτων, καταβάλλεται ένα συμπληρωματικό ποσό. Εάν δεν επιτευχθούν τα αναμενόμενα αλιεύματα, η τρίτη χώρα διατηρεί το αρχικώς καταβληθέν ποσό.Εξάλλου, οι κατευθύνσεις που ορίζονται από το Συμβούλιο για τις διαπραγματεύσεις των αλιευτικών συμφωνιών με τις χώρες ΑΚΕ διευκρινίζουν την ανάγκη να λαμβάνεται υπόψη το συμφέρον της Κοινότητας να διατηρήσει ή να αποκαταστήσει σχέσεις στον τομέα της αλιείας με τις εν λόγω χώρες.Στην περίπτωση των Κομορών, κατά τη διάρκεια της περιόδου ισχύος του πρωτοκόλλου 1998/2001, σε σχέση με τις άδειες που έλαβαν οι εφοπλιστές της ΕΚ για την αλιεία τόννου προέκυψαν τα στατιστικά στοιχεία που αναφέρονται παρακάτω. Εξάλλου, τα μέσα ετήσια αλιεύματα που καταγράφηκαν στο πλαίσιο του εν λόγω πρωτοκόλλου παρέμειναν σε επίπεδο χαμηλότερο από το βάρος αναφοράς των 4500 τόνων. Λαμβάνοντας πάντως υπόψη την αύξηση των συνολικών αλιευτικών δυνατοτήτων (από 60 σε 65 σκάφη), το βάρος αναφοράς αυξήθηκε σε 4 670 τόνους.>ΘΕΣΗ ΠIΝΑΚΑ>(*) ΚΟΧ: μονάδες ολικής χωρητικότηταςΗ Κοινότητα χαιρέτισε τη δέσμευση των Κομορών να διαθέσουν σημαντικό μέρος της χρηματικής συνεισφοράς για την υλοποίηση ενεργειών με


text: συγκεκριμένους στόχους προς όφελος της ανάπτυξης του τοπικού τομέα της αλιείας. Εξήντα τοις εκατό (60%) της συνολικής χρηματικής αντιπαροχής ύψους 1 050 750 ευρώ (για την τριετία) προορίζονται ρητά για ειδικά μέτρα ανάπτυξης της αλιείας, και ειδικότερα της αλιείας μικρής κλίμακας. Υπό το προηγούμενο πρωτόκολλο το αντίστοιχο μερίδιο ήταν 50%.Οι εκ των προτέρων πληρωμές των εφοπλιστών για τη λήψη των αδειών αυξήθηκαν για όλες τις κατηγορίες σκαφών. Για τα θυνναλιευτικά γρι-γρι, αυξήθηκαν από 1750 σε 2250 ευρώ ανά σκάφος. Όσον αφορά τα παραγαδιάρικα επιφανείας, τα τέλη αυξήθηκαν από 750 σε 1000 ευρώ για τα σκάφη κάτω των 150 κόρων ολικής χωρητικότητας (ΚΟΧ) και σε 1375 ευρώ για τα σκάφη άνω των 150 ΚΟΧ.Έχοντας υπόψη ότι το ετήσιο κόστος της συμφωνίας για τον προϋπολογισμό της Κοινότητας θα μειωθεί κατά 2,7% σε σχέση με το προηγούμενο πρωτόκολλο, οι εισφορές που θα καταβάλλουν οι εφοπλιστές θα αυξηθούν κατά μέσο όρο περίπου 35%.Η συμφωνία είναι σαφώς επωφελής, στο βαθμό που είναι προφανές ότι η αξία των αλιευμάτων υπερβαίνει κατά πολύ το κόστος του πρωτοκόλλου.Εκτός από την άμεση εμπορική αξία των αλιευμάτων για τα ενδιαφερόμενα σκάφη, από τη συμφωνία μπορούν να συναχθούν τα εξής προφανή οφέλη:-εγγύηση για εξασφάλιση θέσεων εργασίας στα αλιευτικά σκάφη.-πολλαπλασιαστικό αποτέλεσμα για την απασχόληση στους λιμένες, στις ιχθυόσκαλες, τα εργοστάσια μεταποίησης, τα ναυπηγεία, τις επιχειρήσεις παροχής υπηρεσιών κλπ.-δημιουργία αυτών των δυνατοτήτων απασχόλησης σε περιφέρειες όπου δεν υπάρχει καμία άλλη δυνατότητα.-συμβολή στον εφοδιασμό με ψάρια της Κοινότητας.Αυτονόητο είναι επίσης ότι στα οφέλη αυτά προστίθεται η ανάγκη να ληφθεί υπόψη η σημασία των σχέσεών μας με την ΙΟΔ των Κομορών νήσων στον τομέα της αλιείας και πέραν αυτού των γενικότερων πολιτικών σχέσεών μας.10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ)Δεν υπάρχει επίπτωση στις διοικητικές δαπάνες.


text:
 Σημαντική ανακοίνωση νομικού περιεχομένου
 |
 52007PC0520
 Πρόταση κανονισμοσ του Συμβουλίου για ορισμένες διαδικασίες εφαρμογής της Συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας τoυ Μαυροβουνίου, αφετέρου, και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρου /* COM/2007/0520 τελικό - ACC 2007/0193 */
 [pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 13.9.2007COM(2007) 520 τελικό2007/0193 (ACC)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια ορισμένες διαδικασίες εφαρμογής της Συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας τoυ Μαυροβουνίου, αφετέρου, και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 15 Οκτωβρίου 2007 προβλέπεται να υπογραφεί στο Λουξεμβούργο Συμφωνία Σταθεροποίησης και Σύνδεσης (εφεξής «ΣΣΣ») μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου. Η εν λόγω συμφωνία θα τεθεί σε ισχύ την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη θα κοινοποιήσουν αμοιβαία την ολοκλήρωση των οικείων διαδικασιών επικύρωσης.Η ενδιάμεση συμφωνία μεταξύ της Ευρωπαϊκής Κοινότητας και της Δημοκρατίας του Μαυροβουνίου, που θα υπογραφεί την ίδια ημερομηνία για να επιτραπεί η έγκαιρη εφαρμογή των διατάξεων της Συμφωνίας Σταθεροποίησης και Σύνδεσης (ΣΣΣ) για το εμπόριο και τα εμπορικά θέματα, θα τεθεί σε ισχύ την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη θα κοινοποιήσουν αμοιβαία την ολοκλήρωση των οικείων διαδικασιών επικύρωσης.Απαιτείται κανονισμός εφαρμογής για τον καθορισμό των διαδικασιών ώστε να διασφαλιστεί η ορθή εφαρμογή των διατάξεων εν λόγω συμφωνιών σχετικά με τα εξής: παραχωρήσεις για τα ψάρια και τα αλιευτικά προϊόντα, δασμολογικές μειώσεις, τεχνικές προσαρμογές, γενική ρήτρα διασφάλισης και ρήτρα διασφάλισης για τα γεωργικά και αλιευτικά προϊόντα, ρήτρες ανεπάρκειας, εξαιρετικές και κρίσιμες περιστάσεις, ντάμπινγκ και επιδοτήσεις, ανταγωνισμός, απάτη και διοικητική συνεργασία, διαδικασίες διαχείρισης και κοινοποίηση.Ως εκ τούτου, προτείνεται το Συμβούλιο να εγκρίνει το συνημμένο κανονισμό.2007/0193 (ACC)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια ορισμένες διαδικασίες εφαρμογής της Συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας τoυ Μαυροβουνίου, αφετέρου, και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα ακόλουθα:(1) Στις [...], υπογράφηκε Συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου[1], (εφεξής «ΣΣΣ»). Η ΣΣΣ βρίσκεται σε διαδικασία επικύρωσης.(2) Στις [...], το Συμβούλιο συνήψε ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρου[2] (εφεξής «ενδιάμεση συμφωνία»), η οποία προβλέπει την έγκαιρη έναρξη ισχύος των διατάξεων της ΣΣΣ για το εμπόριο και τα εμπορικά θέματα. Η ενδιάμεση συμφωνία θα τεθεί σε ισχύ την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη κοινοποιούν αμοιβαία την ολοκλήρωση των οικείων διαδικασιών έγκρισης.(3) Είναι αναγκαίο να θεσπιστούν


text: οι διαδικασίες εφαρμογής ορισμένων διατάξεων της ενδιάμεσης συμφωνίας. Δεδομένου ότι οι διατάξεις για το εμπόριο και τα εμπορικά θέματα αυτών των πράξεων είναι σε πολύ μεγάλο βαθμό πανομοιότυπες, ο παρών κανονισμός πρέπει να ισχύει και για την εφαρμογή της ΣΣΣ μετά τη θέση της σε ισχύ.(4) Η ΣΣΣ και η ενδιάμεση συμφωνία ορίζουν ότι τα προϊόντα της αλιείας καταγωγής Μαυροβουνίου δύνανται να εισάγονται στην Κοινότητα με μειωμένο δασμό, εντός των ορίων των δασμολογικών ποσοστώσεων. Ως εκ τούτου, είναι αναγκαίο να θεσπιστούν οι διατάξεις που διέπουν τη διαχείριση των εν λόγω δασμολογικών ποσοστώσεων.(5) Όταν καθίσταται αναγκαία η λήψη μέτρων εμπορικής άμυνας, τα εν λόγω μέτρα πρέπει να θεσπίζονται σύμφωνα με τις γενικές διατάξεις που καθορίζονται στον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών[3], στον κανονισμό (ΕΟΚ) αριθ. 2603/69 του Συμβουλίου, της 20ής Δεκεμβρίου 1969, περί θεσπίσεως καθεστώτος εξαγωγών[4], στον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [5] ή, ανάλογα με την περίπτωση, στον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας [6] .(6) Όταν ένα κράτος μέλος παρέχει στην Επιτροπή πληροφορίες για περίπτωση πιθανής απάτης ή παράλειψης παροχής διοικητικής συνεργασίας, εφαρμόζεται η οικεία κοινοτική νομοθεσία, και ιδίως ο κανονισμός (ΕΚ) αριθ. 515/97 του Συμβουλίου, της 13ης Μαρτίου 1997, περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων[7].(7) Για το σκοπό της εφαρμογής των σχετικών διατάξεων του παρόντος κανονισμού, η Επιτροπή θα επικουρείται από την επιτροπή τελωνειακού κώδικα η οποία συστάθηκε βάσει του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα[8].(8) Τα μέτρα που είναι αναγκαία για την εφαρμογή του παρόντος κανονισμού θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[9],ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1ΑντικείμενοΟ παρών κανονισμός καθορίζει ορισμένες διαδικασίες για τη θέσπιση λεπτομερών κανόνων εφαρμογής ορισμένων διατάξεων της Συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, (εφεξής «ΣΣΣ») και της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρου, (εφεξής «ενδιάμεση συμφωνία»).Άρθρο 2Παραχωρήσεις για τα ψάρια και τα αλιευτικά προϊόνταΗ Επιτροπή θεσπίζει, σύμφωνα με τη διαδικασία διαχείρισης που καθορίζεται στο άρθρο 12 παράγραφος 2, λεπτομερείς κανόνες για την εφαρμογή του άρθρου 14 της ενδιάμεσης συμφωνίας και εν συνεχεία του άρθρου 29 της ΣΣΣ σχετικά με τις δασμολογικές ποσοστώσεις για τα ψάρια και τα αλιευτικά προϊόντα.Άρθρο 3Δασμολογικές μειώσεις1. Με την επιφύλαξη της παραγράφου 2, οι συντελεστές του προτιμησιακού δασμού στρογγυλοποιούνται μέχρι το πρώτο δεκαδικό ψηφίο.2. Όταν από τον υπολογισμό των προτιμησιακών δασμολογικών συντελεστών σύμφωνα


text: με την παράγραφο 1 προκύπτει ένα από τα ακόλουθα αποτελέσματα, οι προτιμησιακοί δασμοί εξομοιώνονται με πλήρη απαλλαγή από δασμούς:α) 1% ή λιγότερο στην περίπτωση των δασμών κατ’ αξίαν, ήβ) 1 ευρώ ή λιγότερο ανά μεμονωμένο ποσό στους ειδικούς δασμούς.Άρθρο 4Τεχνικές προσαρμογέςΟι τυχόν τροποποιήσεις και οι τεχνικές προσαρμογές των διατάξεων που θεσπίζονται σύμφωνα με τον παρόντα κανονισμό, οι οποίες, ενδεχομένως, θα καταστούν αναγκαίες λόγω τροποποιήσεων των κωδικών της Συνδυασμένης Ονοματολογίας και των διακρίσεων του TARIC ή λόγω της σύναψης νέων ή τροποποιημένων συμφωνιών, πρωτοκόλλων, ανταλλαγών επιστολών ή άλλων πράξεων μεταξύ της Κοινότητας και της Δημοκρατίας του Μαυροβουνίου, θεσπίζονται σύμφωνα με τη διαδικασία που καθορίζεται στο άρθρο 12 παράγραφος 2.Άρθρο 5Γενική ρήτρα διασφάλισηςΜε την επιφύλαξη του άρθρου 7, όταν η Κοινότητα πρέπει να λάβει ένα μέτρο που προβλέπεται στο άρθρο 26 της ενδιάμεσης συμφωνίας, και, εν συνεχεία, στο άρθρο 41 της ΣΣΣ, το εν λόγω μέτρο θεσπίζεται σύμφωνα με τους όρους και τις διαδικασίες που καθορίζονται στον κανονισμό (ΕΚ) αριθ. 3285/94, εκτός αν ορίζεται διαφορετικά στο άρθρο 26 της ενδιάμεσης συμφωνίας και, εν συνεχεία, στο άρθρο 41 της ΣΣΣ.Άρθρο 6Ρήτρα ανεπάρκειαςΜε την επιφύλαξη του άρθρου 7, όταν η Κοινότητα πρέπει να λάβει ένα μέτρο που προβλέπεται στο άρθρο 27 της ενδιάμεσης συμφωνίας και, εν συνεχεία, στο άρθρο 42 της ΣΣΣ, το εν λόγω μέτρο θεσπίζεται σύμφωνα με τις διαδικασίες που καθορίζονται στον κανονισμό (ΕΟΚ) αριθ. 2603/69.Άρθρο 7Έκτακτες και κρίσιμες περιστάσειςΣε εξαιρετικές και κρίσιμες περιστάσεις, κατά την έννοια του άρθρου 26 παράγραφος 5 στοιχείο β) και του άρθρου 27 παράγραφος 4 της ενδιάμεσης συμφωνίας και, εν συνεχεία, του άρθρου 41 παράγραφος 5 στοιχείο β) και του άρθρου 42 παράγραφος 4 της Συμφωνίας Σταθεροποίησης και Σύνδεσης, η Επιτροπή δύναται να λάβει αμέσως μέτρα όπως προβλέπεται στα άρθρα 26 και 27 της ενδιάμεσης συμφωνίας και, εν συνεχεία, στα άρθρα 41 και 42 της ΣΣΣ.Εάν η Επιτροπή λάβει αίτηση ενός κράτους μέλους, λαμβάνει απόφαση εντός πέντε εργάσιμων ημερών από την παραλαβή της αίτησης.Η Επιτροπή κοινοποιεί στο Συμβούλιο την απόφασή της.Κάθε κράτος μέλος δύναται να παραπέμπει την απόφαση της Επιτροπής στο Συμβούλιο εντός δέκα εργάσιμων ημερών από την παραλαβή της κοινοποίησης της απόφασης.Το Συμβούλιο, αποφασίζοντας με ειδική πλειοψηφία, δύναται να λάβει διαφορετική απόφαση εντός δύο μηνών.Άρθρο 8Ρήτρα διασφάλισης για τα προϊόντα της γεωργίας και της αλιείας1. Κατά παρέκκλιση των διαδικασιών που προβλέπονται στα άρθρα 5 και 6, όταν είναι αναγκαίο να λάβει η Κοινότητα μέτρο διασφάλισης, όπως προβλέπεται στο άρθρο 26 της ενδιάμεσης συμφωνίας και, εν συνεχεία, στο άρθρο 41 της ΣΣΣ, σχετικά με προϊόντα της γεωργίας και της αλιείας, η Επιτροπή αποφασίζει, είτε κατόπιν αιτήσεως κράτους μέλους είτε με δική της πρωτοβουλία, τα αναγκαία μέτρα, αφού ακολουθήσει, κατά περίπτωση, τη διαδικασία παραπομπής που ορίζεται στο άρθρο 26 της ενδιάμεσης συμφωνίας και εν συνεχεία στο άρθρο 41 της ΣΣΣ.Όταν η Επιτροπή λαμβάνει αίτηση κράτους μέλους, αποφασίζει επ’ αυτής:α) εντός τριών εργάσιμων ημερών από την παραλαβή της αίτησης, εφόσον δεν εφαρμόζεται η διαδικασία παραπομπής που ορίζεται στο άρθρο 26 της ενδιάμεσης συμφωνίας και εν συνεχεία στο άρθρο 41 της ΣΣΣ, ήβ) εντός τριών ημερών από το τέλος του